Bukedde Online - Nnaalongo abaana abayonseza ku ndagaano\nNnaalongo abaana abayonseza ku ndagaano\nNnaalongo komawo tukuze abaana\nKirumira ne by'azze akola ebimufudde owa...\nOMUKAZI asobeddwa mu ddwaaliro e Nsabya muwalawe gye yatwalibwa oluvannyuma lw’okuzaala n’ayisibwa bubi bw’aweereddwa bbiiru ya ssente 1,800,000/-.\nNnaalongo Nabatanzi yazadde Nakato ne Wasswa.\nAsattira ye Aisha Nabukalu omutuuze mu Zooni ya Masajja ‘A’ mu Makindye oluvannyuma lwa muwalawe Fatuma Nabatanzi okuzaala abalongo naye n’avaamu omusaayi mungi n’azirika.\nWadde bazzukulu be baabamuwadde ne Nnaalongo eddwaaliro ne limuta, abaana abayonseza ku ndagaano oluvannyuma eddwaaliro okubawa emyezi 12 ng’ebbanja ly’eddwaaliro alisasudde.\nAgamba nti Nnaalongo Nabatanzi muwala wa mwannyina era y’amukuzizza. Abadde alina akasomero gy’akolera ng’omufumbi ng’ava waka okugenda okukola. Kyokka lumu bwe yagenda teyadda ng’afunye omusajja Hakim Zizinga ow’e Ndejje.\nYamufunyisa olubuto n’azaala balongo kyokka n’avaamu omusaayi mungi era n’azirika. Nabadde nnina emitwalo asatu bwe nazisasudde kaasiya n’ahhamba hhende nnoonye ssente endala.\nAB’OKU KYALO BASONZE\nNazze ku kyalo ne nnoonya ensimbi ne zibula ne ntambula mu batuuze nnyumba ku nnyumba nga nnoonya ssente.\nKu kyalo nafunyeeyo emitwalo 25 ne nzira e Nsambya nga nsuubira zimala kyokka kaasiya nahhamba nti bbiiru ya 1,813,600/-!\nNasasuddeko ssente 550,000/- eddwaaliro ne limpa emyezi 12 nga buli luvannyuma lwa myezi esatu nsasulayo 315.000/- okutuusa ebbanja nga liweddeyo kyokka simanyi gye zigenda kuva.\nZizinga namusanga nga nkola ku ssomero ne tutandika okupepeya. Bwe nafuna olubuto ne ntya ssenga ne nsala okutandika okubeera ne Zizinga. Bwe natuuka ewuwe yangoba mukwano gwange n’atandika okunsuza nga bwe njiiya.\nOlubuto bwe lwa nnumye kwe kugenda ewa Mulerwa nzaale naye nayisiddwa bubi ne n’andeeta e Nsambya.\nBbiiru y’eddwaaliro bwe yalinnye Ssaalongo ne yeegaana abaana kyokka nga mu kusooka yajja n’abakuba ebifaananyi n’abisaasaanya mu booluganda lwe bonna.\nNsaba abazirakisa okunnyambako nsasule bbiiru y’eddwaaliro kubanga bazadde bange baafa ssenga y’ankuzizza.\nAB'E NSABYA B'OGEDDE\nRobert Kakooza akulira ebyensimbi mu ddwaaliro e Nsambya yakakasizza ensonga zino n'agamba nti omukyala Nabatanzi amulina mu bitabo by’eddwaaliro era lye lyamukoledde endagaano kw’alina okusasulira ebisale by’eddwaaliro.\nZIZINGA ABAANA BY’AGAMBA\nEkiriwo kiri nti, omuwala oyo ebbanga lye namala naye nga twagalana saamanya nti afunye olubuto kuba twayawukana ahhambye nti ndi mwezi nnina abawala bangi tagenda kunsobola.\nNagenda ne we yali abeera nga yasengukawo saamanya nti yali afunye olubuto ate naye teyaddamu kunkubira ssimu yadde obubaka.\nJjuuzi yankubidde essimu nti azadde abalongo nga seetegese yadde okukola enteekateeka yonna.\n(Essimu ya Nnaalongo eri ku 0701734473, 0755885857)\nEkyeyo mu Buwalabu ggeyeena, buli omu aginyumya bubwe: Engalo yasigaza za bikuggu\nEmbeera ya Nambooze etiisizza omwami we Bakireke\nEmbeera ya Nambooze eyongedde okuddirira


Bukedde Online - Engeri Kinene gy'amaze emyaka 2 mu kkomera ku misango gy'atazza\nEngeri Kinene gy'amaze emyaka 2 mu kkomera ku misango gy'atazza\nEddwaaliro ly'e Kayunga baagala basawo abajjanjaba ebiwanga\nOwatulafiki agobye emmotoka n'agyerippako\nEngeri Kinene gy’amaze emyaka 2 mu kkomera ku misango gy’atazza\nOmuserikale w’amakomera ng’aggya empingu ku Sheikh Fahad Kalungi ne Sheikh Siraje Kawooya.\nAMIRU Kinene ayimbuddwa oluvannyuma lw'emyaka ebiri mu kkomera e Luzira. Ono y'omu ku Basiraamu poliisi be yakwata nga kigambibwa nti emmotoka ze zaali zikozesebwa okutumbula ebikolwa by'obutujju.\nYasooka kuteekebwa mu kibinja ky'Abasiraamu abalala okwali; Hajjati Aisha Nakasibante naye oluvannyuma baamugatta ku kibinja kya Sheikh Muhammed Yunus Kamoga oludda lwa gavumenti oluwaabi ne lumuggulako omusango gw'obutujju, okutta Abasiraamu n'okutiisatiisa okutta kyokka nga August 22, 2017 kkooti n'emuggyako emisango gyonna.\nMu kifo ky'okumuzza awaka ab'amakomera baamuzzaayo e Luzira era akulunguddeyo emyaka emirala ebiri nga talina musango gwonna gumuvunaanibwa kyokka nga bamukuuma butiribiri mu kkomera.\nOmukisa gwe gwavudde ku gavumenti kujulira ng'ewakanya eky'okwejjeereza Sheikh Kamoga n'abalala ku musango gw'okutta Abasiraamu banne era looya wa gavumenti Baine n'ategeeza nti balemeddwa okumuwa empapula ezimuyita kubanga bawulira nti ali mu kkomera.\nBalooya be okwabadde; Fred Muwema baategeezezza kkooti nti Kinene talina musango naye nabo tebamanyi lwaki ab'e Luzira bakyamulemedde ekyawalirizza kkooti okulagira akulira Upper Prison (gye basibira abali ku misango gya nnaggomola) ajje annyonnyole ebikwata ku Kinene.\nMoses Ssentalo yagambye kkooti ejulirwamu nti Kinene bamulina mu mateeka era yazze n'ebiwandiiko byonna ebikakasa. Yagambye nti; Twafuna Kinene nga January 22, 2015 okuva ku kkooti e Nakawa bwe yali avunaaniddwa emisango etaano okwali egy'obutujju n'okugezaako okutta abalala.\nNga January 10, 2015 okunoonyereza ku fayiro eno 03/2015 kwaggwa era n'aweerezebwa mu Kkooti Enkulu ne Basiraamu banne okwali Kamoga, okutuusa nga August 22, 2017 kkooti bwe yamwejjeereza emisango gino.\nTwali tetusobola kumuta kubanga waliwo omusango omulala mu February 2015 ogw'okuyamba okutumbula ebikolwa by'obutujju ogwamuggulwako era okunoonyereza kwonna ne kuggwa n'aweerezebwa ne mu Kkooti Enkulu atandike okwewozaako. Ssentalo olwamaze okwogera, looya wa gavumenti Lillian Omara yasituse n'ategeeza kkooti nti kirabika waaliwo okubuzaabuzibwa mu fayiro.\nYagambye nti tebalina musango gwonna gwe balina ku Kinene era mu kkomera abaddeyo mu bukyamu\nTtiimu bagikubye ne balangira omutendesi ebisiraani\nOmutendesi omukazi gwebanyomye abatimpulidde ewaabwe\nAmalala g'omukwasi wa ggoolo gakubizza ttiimu


Bukedde Online - Okulwanyisa ettemu mu Rakai kukyakalubye\n'Ebyobufuzi mubiggye mu nkulaakulana'\nGavt. ettukkiza densite z'eggwanga\nAdded 30th April 2013\nABANTU e Rakai balaze obutali bumativu ku ngeri poliisi gy’ekuttemu emisango gy’obutemu 17 egy’abantu abattiddwa mu myezi esatu gyokka, wabula nga n’abaabadde bakwatiddwa baayimbuddwa oluvannyuma lwa poliisi okubulwa obujulizi obubaluma.\nEttemu lino lyatandika okuteeka abatuuze ku bunkenke nga January 13, 2013 ku bantu omwenda abaatemulwa mu famire emu ku kyalo Kyebe kyokka ng’okuva olwo buli luvannyuma lwa wiiki emu wabadde wabaawo ettemu mu bitundu bya disitulikiti eby’enjawulo.\nEkyewuunyisa ebitongole okuli amagye ne poliisi bizze biyiibwa mu Rakai okuffeffeta n’okumalawo abatemu kyokka na kati abantu bongera kuttibwa.\nAbakulu mu poliisi okuli agikulira mu ggwanga, Lt. Gen. Kale Kayihura, abamyuka be; Okoth Ochola, ne Grace Turyagumanawe n’abalala bonna bazze e Rakai okutema empenda okukomya ettemu kyokka ekyewuunyisa abatemu tebaatya na Kayihura bwe baatemula Maxensia Nantale nga naye mwali mu disitulikiti.\nKayihura yayungula abawanvu n’abampi abasoba mu 100 bayigge abatemu n’awaayo embwa ya poliisi, ne kabangali ennawunyi, kiyambeko okutangira obutemu obulala n’okufuuza abatemu bakwatibwe, kyokka embeera tennatereera kuba abasinga ku baakwatibwa, bayimbuddwa.\nAbattiddwa baweze 17 mu myezi 3\nAbaakattibwa mu bbanga ery’emyezi esatu egiyise kuliko Paasita Steven Mugambe, Nowerina Nnaalinya, Maria Namatovu, Berna Nakivumbi, Jane Nakiwala, Andrew Ampiirwe, Christine Nassimbwa, Dan Ssemwanga ne Maxensia Nakirijja abattibbwa olunaku lumu mu nnyumba ya Mugambe ku kyalo Kyebe mu ggombolola y’e Kyebe e Rakai.\nAbalala ye Yulita Nabasajje ow’e Kirumba, Everisto Ngalukye ow’e Byerima West mu ggombolola y’e Kirumba, Maxensia Nantale ow’e Kasoga mu Kakuuto ng’ono yattibwa mu kiseera Ssaabaduumizi wa poliisi we yabeerera e Rakai, Jane Nakalanzi eyali ow’e Kigenya mu ggombolola y’e Kasaali nga bano bonna baasangibwa basaliddwaako emitwe!\nAte Ssande Kagolo Katende n’omukyala Cissy Nakalawa battibwa nga March 30,2013 mu nnyumba yaabwe nga nabo baasalibwako mitwe wamu Namukadde Edisa Tebasuulwa eyali omutuuze ku kyalo Kissamula nga naye yasalwako omutwe bwe yali ava okufumbira muzzukulu we caayi ekiro n’omujaasi eyawummula WO11 Faustino Ddamulira (60) eyattiddwa wiiki ewedde ku Lwokuna.\nOkunoonya abatemu kukalubye\n1 Owooluganda lw’abantu omwenda abaatemulwa yakwatibwa kyokka oluvannyuma yateebwa olw’okubulwa obujulizi obumuluma era ali ku kyalo alya butaala.\n2 Ku ttemu ly’e Kasoga- Kakuuto, poliisi yakwata abantu babiri ng’eyambibwako embwa okwali Tannansi Teruma 30 ne Kayirizi Musisi bonna abakyali ku alimanda ku ttemu lino.\n3 Ku ttemu ly’e Byerima ne Kirumba abateeberezebwa baakwatibwa nga bakyali mu kkomera.\n4 Ku ttemu ly’e Kagamba, Katende Kagolo n’omukyala Cissy Nakalawa, poliisi yakwata muliraanwa John Baptist Balyamuziba n’ab’omu maka ge bagiyambeko okunoonyereza olw’embwa za poliisi okusibira mu maka ge kyokka nga waliwo omuntu amannyiddwaako erya Fred gwe balumiriza .\n5.ku ttemu ly’e Kisammula e Kyotera poliisi yakwata abazzukulu okuli Gerald Kyabaggu ne Fred Matovu era bano poliisi ebalina bakyabakunya nga kirowoozebwa nti baamutta lwa kwagala kutunda ttaka eriri okumpi n’ekibuga Kyotera!\n6.Ku ttemu erikyasembeeyo ku Mzee Faustino Ddamulira ow’e Kibanda Kabira, poliisi yakutte muzzukulu we Deo Nsanda eyakkiriza ogw’okutta asobole okugabana ku kibanja mu maanguera ono ali mu kkomera alindiridde kutwalibwa mu kkooti kuvunaanibwa.\nGavumenti eyimirizza okukyalira abayizi lwa ssenyiga wa mbizzi\nOgwa URA ne Villa gwa vvaawompitewo\nEbiri mu nnyonyi Trump bye yalese alagidde bissibwe mu nnyonyi z'obwapulezidenti empya bimukwasizza ensaalwa


Bukedde Online - Ku Mayaka 17 nali direkita wa Ssomero ate nga ndi muyizi\nKu Mayaka 17 nali direkita wa Ssomero ate nga ndi muyizi\nOkwawula mu bayizi ng’osinziira ku magezi...\nOmuyimbi Livingstone Kasozi azuukiridde mu...\nABAANA abatandika okukulembera amaka nga bakyali bato oluvan¬nyuma lwa bazadde baabwe okufa, bangi tebafuna mukisa kusoma era bafundikira basaddaase obulamu bwabwe basobole okukolerera bato baabwe be baba balabirira. Kyokka waliwo abatono ddala abayita mu mbeera eno ne bagivaamu n’obuwanguzi. Mu ba\nABAANA abatandika okukulembera amaka nga bakyali bato oluvan¬nyuma lwa bazadde baabwe okufa, bangi tebafuna mukisa kusoma era bafundikira basaddaase obulamu bwabwe basobole okukolerera bato baabwe be baba balabirira. Kyokka waliwo abatono ddala abayita mu mbeera eno ne bagivaamu n’obuwanguzi. Mu bano mwe muli Mike Kironde, dayirekita w’amasomero ga Janan.\nEngeri Kironde, 35, gye yeeruse nga bw’alabirira bato be, bazadde be be baamulekekera aginyumya nga lutabaalo:\nMaama yafa nnina emyaka 13 mu 1993 ate taata naye n’afa mu 1995 ne batuleka mu muzigo ne bato bange bataano nga nze taata era nze maama.\nKitange Fred Yiga abangi gwe baali bamanyi nga Nsambya ne maama Noeline Nakate bagalamidde ku kyalo Luvumbula ekisangibwa mu ggombolala y’e Kiringente mu disitulikiti y’e Mpigi.\nTaata yali mutuuze w’e Nsambya Central nga yatuzaala abaana bataano nga nze mukulu. Yali musuubuzi wa byennyanja ku mwalo e Ggaba ng’abitundira mu katale e Nsambya era yalina amaato ku nnyanja Nalubaale.\nBwe waayitawo emyezi 4 nga maama amaze okufa, taata yah¬hamba ntandike okukola naye ogw’okutunda ebyennyanja buli lwe navanga ku ssomero. Mu kiseera ekyo nali nsoma P.6 mu 1993. Okukola ne taata nga ntunda ebyennyanja tekyansanyusa kuba nze nali nsinga kwagala kukuba bikonde bye nagendangamu buli lwaggulo. Kino kyali kizibu nnyo gyendi kubanga akatale kaali kumpi n’essomero nga nswala era okutandika okukola naye yasooka kunkuba miggo mingi ddala.\nYateekawo akakodyo nga takyampa ssente za kulya ku ssomero ate jjukira nali nkuba ebikonde kale nga kizibu okugenda okukuba ebikonde ng’enjala ennuma. Kino kyampaliriza okukola naye kuba bwe nakolanga naye olwo ng’enkya sikomawo nga hhenda mu bikonde kuba nalinga nfunye ez’okulya.\nYagenda mu maaso n’okunkuba kibooko okutuusa bwe namala gakkiriza embeera kuba nali sikyalina kyakukola ate nga sirina walala we nnyinza kufuna kyakulya.\nMu 1995, nga ndi mu S1, taata yal¬wala era obulwadde bwamweyongera n’agenda ng’agonda era nga takyasobola kugenda Ggaba kusuubula byennyanja ate n’akomawo n’abitunda.\nYeeyongera okugonda nga takyasobola na kutambula olwo n’antuma eri mikwano gye omwali muzeeyi Peter Ngondwe ne John (kati mugenzi), ne bamuguliza ebyennyanja ne mbitikka ku mmotoka ne mbitikkula ne mbitwala ku mudaala ne ntandika okubitema. Kino nakikolanga bwe ndabirira taata ne baganda bange era nga nakikolera ebbanga lya myezi munaana nga ndowooza taata agenda kussuuka kyokka eby’embi n’afa olwo ne tusigala ffekka mu muzigo.\nTaata yazaala abaana bataano abasatu mu maama omu ababiri mu maama omulala. Taata teyazimba maka era bwe yafa, baganda baffe abalala baabaleeta mu muzigo we twali.\nKironde n’omukyala ku mbaga yaabwe.\nNga tumaze okuzi¬ika taata nneetikka obuvunaanyizibwa bw’okulabiria baganda bange omwali oku¬banoonyeza eky¬okulya, okubambaza, okusasula ennyumba, obujjanjabi n’ebisale by’amasomero. Emyezi etaano egyasooka nakola buli ekisoboka wabula oluvannyuma byagaana nga sisobola kukwataganya kusoma na kunoonya ssente zitulabirira ffenna.\nWaliwo ssengaffe Nansamba abeera e Katende nze gwe mpita omuzirakisa eyantaasa mu kiseera ekizibu kuba ebintu byali binnyinze. Na¬musaba atwale baganda bange kuba baali bannemeredde naye nasigala mbayamba okusasula ebisale by’amasomero n’ebirala.\nEMIKWANO GYA TAATA GITWESAMBA\nTaata ng’afudde, nalowooza nti egyali mikwano gye bagenda kutuyamba era natandika okubayitamu nga nsaba obuyambi naye tewali yannyamba. Natuula wansi ne ndow¬ooza omulimu mwe nsobola okufuna ssente ezituyimirizaawo nga si kutema byannyanja nga sigulaba olwo ensonyi ne nzisiba ku mpagi ne ntandika okusuubula ebyennyanja nga nneeweerera n’okuyamba bato bange.\nNalayira obutasula njala n’obutangoba mu muzigo era kino nakisobola nze sig¬obwangako mu nnyumba wadde okusula enjala.\nOkutunda ebyennyanja nakifuula kitundu ku nze era ne nkyagala nnyo. Ntunze ebyennyanja okuva mu 1994 okutuuka mu 2012 lwe mmalirizza emisomo gyange.\nMu 1997 nali nsomera mu Kansanga High School waaliwo obwegugungo ng’abasomesa ku ssomero lino bagamba nti omukulu w’essomero yali akwana abayizi ekintu dayirekita ky’ataawuliriza era okukkakkana ng’abasomesa musanvu bagobeddwa.\nAbasomesa bano baatukunga tuleme okuddayo ku ssomero lino era ffenna abayizi 280 twakuhhaanira mu nny-umba y’omusomesa ayitibwa Jamil Mutebi okumala ennaku ssatu nga tetusoma nga tutaayaaya kubanga twali bangi ate nga tewaaliwo nteekateeka emala kutusomesa nga n’ebikozesebwa tewali.\nNg’abasomesa bamaze okulaba nti balina abayizi abamala okutandika essomero kyokka nga tebalina ssente, waaliwo eyabab¬birako nti nnina ssente ne bampita ne bambuuza oba nnina ssente emitwalo 80 tupangise ekizimbe tuteekemu essomero. Nabaddamu nti nninako emitwalo 60 ne basanyuka.\nTwapangisa ennyumba ey’ekikomera e Nabutitti emitwalo10 buli mwezi ekitegeeza nti twasasula emyezi esatu nga zino ze nabawaako ng’endala za kusuubula byannyanja. Mu kiseera kino nalina emyaka 17 nga ndi mu S3 ne tutandika essomero lya Kansanga Standard Academy era bankakasa nti hhenda kubeera omu ku badayirekita.\nEssomero lyatandika okukola mu lusoma olwokusatu olwo bannannyini ssomero liri gye twava ne batuwendulira KCC n’etuggalawo olwo abayizi ne batugabanya mu masomero agaliraanyeewo era abayizi bonna ne bakola ebigezo byabwe omwaka ne guggwaako bulungi. Ku myaka 17 nali nfuuse dayirekita, nga ndi muyizi ate ng’eno bwe ntunda n’ebyennyanja.\nMu 1999 omukulu w’essomero yafuna ekifo ekigazi kuba twali tufunye abayizi 550 ng’ekifo tekikyatumala n’atugamba nti kyali kya mitwalo 50 buli mwezi era n’atugamba tusasule naye nga yali atulimbye kuba oluvannyuma twakizuula nga nnannyini kifo yali asaba akakadde kamu n’emitwalo nkaaga. Twasengula essomero, emirimu ne gigenda mu maaso.\nNKYUSA ESSOMERO KU HAAYA\nBwe namaliriza S.4 ne hhenda e Luzira SSS naye nga nkomawo nga dayirekita era mu kiseera ekyo nali nguzeeyo ne pikipiki. Essomero lino lyatulema kubanga omukulu w’essomero yali atulimbye nti buli mwezi emitwalo 10 so nga gyali 50 era mu kiseera kino yali atubanja obukadde mukaaga era nga nnannyini kizimbe ayagala kutusiba. Namwegayirira era ne mmusaba aleme kutusiba wabula essomero alitwale nti ssente z’atubanja tagenda kuzijjukira kubanga yali agenda kufuna ssente n’akkiriza.\nEkirala kye namugamba nti okusigaza abayizi bano b’alina okukola ebigezo na kino n’akikkiriza era ne tukyusa n’erinnya okuva ku Kansanga High School okudda ku Kansanga SSS.\nEssomero nga likyuse tebampa mukisa kubeera dayirekita era nange ne nzikkiriza nti ensimbi zange zaafa naye ng’ansasula emitwalo 20 buli mwezi. Nayiga ebintu bingi kuba omwami ono yali mulungi mu kubala ebitabo mu bbanga ery’emyaka ebiri. Oluvannyuma omwami ono yangoba ng’agamba nti takyasobola kunsasula. Jjukira nti nali nkola bino byonna naye saalekayo mulimu gwange ogw’okutunda ebyennyanja.\nMu kiseera we yangobera nali nterese obusimbi bwange nga mpezezzaawo obukadde buna ne hhenda nzidaabiriza en¬nyumba eyali eya jajjange e Nsambya olwo ne nkolamu saluuni.\nNg’ovudde ku kya saluuni, nakwatagana n’omubaka Micheal Mabike ne mmuguza ekirowoozo ky’okuzimba essomero nti ligenda kumuyambako naddala ng’avudde mu Palamenti era ekirowoozo yakigula. Twali twagala siniya ne tutafuna kifo\nolwo ne tukola Pulayimale. Twakola Makindye Community Primary School ne tufuna\nabaana bangi ddala kyokka oluvan¬nyuma essomero lyafuna ebizibu by’ensimbi era ekirowoozo kyange okukola essomero lya siniya nga lisasuza ssente ntono ddala ne kikoma awo.\nNasituka wamu ne mukwano gwange Busuulwa ne tusisinkana Emma Emurut eyali omuwandiisi w’ekkanisa ya St. Janan Luwum ne tumutegeeza ekirowoozo kyange okuzimba essomero ku kkanisa n’ansuubiza okutegeeza abamusingako.\nNg’abakulembera ekkanisa tebannatuddamu, nalowooza ku makubo agasobola okuvaamu ssente nga sigalaba amangu ddala ne nfuna ekirowoozo ekinoonya abavubuka 20 abasobola okutuwa emitwalo 50 buli muntu. Nabukeereza nkokola nga nasookera Ggaba mu basuubuzi bannange kyokka ku 40 babiri bokka be baasobola okumpa. Na¬komawo nga mpeddemu amaanyi kuba nali nsuubira ssente nnyingi kyokka tekyanzigya ku mulamwa.\nNga bali ku mbaga yaabwe\nDiriisa Walusimbi Gamwero agamba: “Natandika okusuubula wano mu 1995 nga mwana muto era nzijukira yansaba ku ssente emitwalo 50 ng’ayagala kutandika ssomero. Saamuwa kuba nalaba ng’ali mu kusaaga ku myaka gye nti ayagala kutandika ssomero ate nali nninawo ku ssente naye ebya Mukama bizibu, Kironde kati muzadde wa ggwanga. Ate teyeerabira gye yava na kati atuyambira abaana baffe awatali kwekuluntaza.”\nKironde ayongerako nti, “Sagwaamu maanyi ne ngenda ewa mukwano gwange John Rendel Omungereza naye ne mmuguza ekirowoozo n’akyagala era kwe kusuubiza okwogerako ne mikwano gye e Bungereza.\nWaliwo Simon Mukasa eyali mukwano gwange ne mmuyita ne mmubuuza oba asobola okuzimba ekizimbe nga kya bukadde10 naye nga nsooka kumuwaako kitundu yakkiriza kyokka n’ahhamba tusooke tukole endagaano.\nRendel bwe yaddayo e Bungereza yatunoonyeza abantu mwenda nga bonna beetegefu okutuyamba n’emitwalo 50\nNga mmaze okufuna amakubo omugenda okuva ensimbi ate abatwala ekkanisa ne bagaana nga bandaba ng’omwana omuto okuzimba essomero kyokka ne bateekawo akakwakkulizo nti nsooke nzimbe olukomera balabe oba nsobola, guno gwali mwaka gwa 2002.\nNayita Mukasa omuzimbi ne ntoola ku z’ebyennyanja emitwalo 30 ne ngula omusenyu n’amataffaali era amangu ddala ng’okuzimba kutandise banzikiriza okuzimba essomero kati ye\nSt. Janan SSS Kabalagala


Bukedde Online - Brian Whites alaze ssente n'agoba Jack Pemba mu bbaala\nBrian Whites alaze ssente n'agoba Jack Pemba mu bbaala\nEccupa agisimbye erinnyo lubalala\nDiamond atabukidde abawala abaagala okumus...\nAdded 2nd October 2017\nBrian Whites alaze ssente n’agoba Jack Pemba mu bbaala\n“VVA mu bigambo yogeza ssente bw’oba tolinaamu weeyiiye awalala. Brian Whites nze aliko kati.” Bino bye bimu ku bigambo mwana mulenzi Brian White amannya ge amatuufu Brian Kirumira obwedda gwe bayita ‘omugagga omuto’ bye yakozesezza wakati mu lutalo lw’ebigambo olwagobye omugagga Jack Pemba mu bbaala.\nBrian White yatuuse ku bbaala ya Fusion Auto-Spa e Munyonyo ku ssaawa 3:00 ez’ekiro era yatuukidde mu ‘kuddugaza’ mmeeza gye baamuteereddewo ne mikwano gye. Waayiseewo essaawa emu, Pemba n’ayingirawo.\nPemba yayise akulira ekifo kino n’amusaba amutereereze ekifo kyokka n’akamutema nti abaliwo nabo baasasudde n’amufunira ekirala kye yagaanyi n’agenda. Ekikolwa kya Pemba kyanyiizizza Brian White n’abantu be ne balangira Pemba ebizibu by’alimu omuli n’amabanja agamutuulidde.\nPemba yalabye abavubuka obwedda b’ayita abaana bamuyisaamu amaaso kwe kukoona ku banne ne bafuluma. Ne Brian White kye yakoze kwe kusikayo akavangata ka ssente n’atandika okuzigabira abantu n’okuzimansa. Yajereze Pemba (mu katono) okwekwasa ekifo ng’ate yatidde kumusoomooza nga talina ssente.\nLwaki sifuna bwagazi?\nNamulindwa avuganya ku ngule y'asinze okuweereza ku ttivvi\nNsaba kunsonyiwa simanyi yandoga bubbi\nBamuwadde fotokopi eriko ebirangiriddwa n'atabuka, Ani gwe mubba\nOmusikawutu wa UNEB bamukutte n'ebigezo bya P.7


Oluvanyuma lw’amaje okuwamba entebe mu 1903, Domanović yawebwa obubaka okuva mu kitongole eky’eby’okusoma, wamu nne gavumenti empya, era nga bamukiliza okugenda mu Gerimani okusoma eby’obukugu okumala omwaka gumu era nga yagumalira mu kibuga kya Munich. Bweyadda eSabiya, eky’ennaku enyingi Radoje teyasanga nkyukakyuka yonna mu ggwanga. Awo weyatandikira okuwandika akatabo ke ak’obufuzi akayitidwa, “Stradija”, nga omwo mweyavumilira obutalibwenkanya ne demokulase ennafu eya gavumenti empya, nga wadde okuwandika kwe teyakussaamu maanyi nga eddako.\nPulojekiti ya “Radoje Domanović” elabiridwa Vladimir Živanović, yinjiniya ow’omulembenga era anyumirwa ebyalitulicha, nga omulamwa gwe gwakufuusa ebiwandiko by’omuSabiya Radoje Domanović okubizza mu ngeli ya digitookusobozesa abasomi munsi ez’enjawulo okubyetuusako n’okubisoma mu lulimi oluSabiya oba nga bivunnudwa mu nnimi zabwe ez’ekinnansi az’enjawulo. Olugero luno luvunnudwa kulwa Pulojekiti eno era lutongozeddwa wanno omulundi ogusooka:\nOmukulembeze (1–2–3), 1901\nKulwa Pulojekiti ya “Radoje Domanović” nga evunnudwa Kwagala Peace mu lulimi oLuganda.


Nze Joan 34, nnina omwana omu wa myaka 4. Ndi Muganda. Nnoonya omwami nga mukozi kuba nange ndi mukozi okuva ku 45 n’okweyongerayo ne bwaba n’abaana sifaayo. Kuba 0795777194.\nNnoonya omwami ali wakati w’emyaka 45-58 nga Musiraamu. Nze Hudah 24. Kuba 0792655146.\nNze sumaya 25. Njagala omusajja Omusiraamu ng’ ali ku ddagala lya ARVS. Ali siriyaasi kuba 0775744389.\nnze Joyce 42. mbeera Naminya. Nd ku ddagala lya ARVS. Njagala omusajja nga wa myaka 50-70 ng’alabika bulungi. Kuba 0705191105.\nNnoonya omwami omulungi, atya katonda, ali ku ddagala lya ARVS mutwale mu bakadde bange mwanjule. Njagala ali wakati w’emyaka 30-40. Kuba 0779913820.\nNze rema 25. Nnoonya omwami ow’okufumbirwa. Kuba 0775479056.\nNze Amina 38, mbeera Lugazi.Njagala omusajja nga mukulu nga mwetegefu okwekebeza omusaayi. Sifaayo ne bw’aba alina abaana. kuba 0756362336.\nNze Esther Nabakka 28, neddira Ffumbe, mbeera Namasuba, nnina omwana. Nneetaaga omwami asobola okunnyongeramu ssente mu byenkola, alina empisa, atya katonda, omwetegefu okugenda mu bakadde bange, ow’emyaka 30-45 ate nga mwetegefu okukola obufumbo. Kuba 0704521368.\nNze Ruth Nantaya 23, neddira hhonge mbeera Kapeeka. Nnoonya omwami ananjagala n’omwana wange, afaayo, alina empisa nga ssi mukonoggaamu nga wa myaka 30-40. Kuba 0756617687.\nNze Sarah Adkini 40, nzaalibwa Tororo naye mbeera mu Kampala era mwe nkolera emirimu gyange. Nnoonya omwami akola, ow’emyaka 43-58, amanyi omukwano ate nga mulamu bulungi kuba nange bwendi. Kuba 0750701660.


Okuwummula - Rest and Vacations\nNaagalamira ne nneebaka; Ne nzuukuka; kubanga Mukama ye ankuuma. - Zabbuli Psalms 3:5\nObulokozi buli eri Mukama: Omukisa gwo gubeere ku bantu bo. (Seera) - Zabbuli Psalms 4:8\nTootyenga lwa ntiisa ya kiro Newakubadde akasaale akagenda emisana - Zabbuli Psalms 91:5\nMukolera bwereere bwe mukeera okugolokoka, era bwe mulwawo ennyo okwebaka; Era bwe mulya emmere ey'okutegana: Kubanga bw'abawa bw'atyo otulo abaagalwa be. - Zabbuli Psalms 127:2\nBw'onoogalamiranga tootyenga: Weewaawo, onoogalamiranga n'otulo two tunaakuwoomeranga. - Engero Proverbs 3:24\nOtulo otw'omukozi w'emirimu tumuwoomera, oba nga alya bitono oba nga bingi: naye omukkuto ogw'omugagga tegumuganya kwebaka. - Omubuulizi Ecclesiastes 5:12\nAyingira mu mirembe; bawummulira ku bitanda byabwe, buli muntu atambulira mu bugolokofu bwe. - Isaaya Isaiah 57:2\nMukama yeebazibwe awadde abantu be Isiraeri okuwummula, nga byonna bwe biri bye yasuubiza; tewali kigambo na kimu kibuze ku birungi bye yasuubiza n'omukono gwa Musa omuddu we. - 1 Bassekabaka 1 Kings 8:56\nNaawe onoobanga mirembe, kubanga essuubi weeriri; Weewaawo, onoomagamaganga n'owummula mirembe. - Yobu Job 11:18\nBw'onookyusanga ekigere kyo okuva ku ssabbiiti obutakolanga by'oyagala ggwe ku lunaku lwange olutukuvu; ssabbiiti n'ogiyita essanyu, olunaku lwa Mukama olutukuvu olw'ekitiibwa; n'ogissangamu ekitiibwa, nga tokwata makubo go ggwe, so nga tonoonya by'oyagala ggwe, era nga toyogera bigambo byo ggwe: kale n'olyoka osanyukira Mukama; nange ndikwebagaza ku bifo ebigulumivu eby'ensi; era ndikuliisa obusika bwa Yakobo kitaawo: kubanga akamwa ka Mukama ke kakyogedde. - Isaaya Isaiah 58:13:14\nKale oba nga mulya, oba nga munywa, oba nga mukola ekigambo kyonna kyonna, mukolenga byonna olw'ekitiibwa kya Katonda. - 1 Abakkolinso 1 Corinthians 10:31\nKale wasigaddeyo ekiwummulo kya ssabbiiti eri abantu ba Katonda. Kubanga ayingidde mu kiwummulo kye, era naye ng'awummudde mu mirimu gye, nga Katonda bwe yawummula mu gigye. - Abaebbulaniya Hebrews 4:9, 10


Babakwasizza emirambo gy'abaafiiriddemu kizimbe\nMOSES SSALI amanyiddwa nga Bebe Cool era nga Ambasada wa TB mu Uganda asisinkanye minisita w'ebyobulamu, Dr. Ruth Jane Aceng n'abamu ku bakungu ba minsitule abalala okutma empenda ku ngeri ki gye bagenda okwogera amaanyi n'okutema empenda ez'okulwanyisa ssaako n'okumanyisa abantu ku kawuka ka TB.\nMinisita abadde n'abamu ku bakungu ba minisitule eyo okuli, Dr Richard Kabanda nga ye kaminsona avunaanyizibwa ku bujjanjabi obwa bulijjo n'omumyukawe, Dr Stavia Turyahabwe era nga y'akulira ekitongole ekilwanyisa akawuka ka TB (akafuba) n'ebigenge (Leprosy).\nMu bingi bye twogedde ne minisita n'akakiiko ke tumuwadde ekirowoozo akitwale mu kabineeti gavumenti ekozese okulonda kwa 2021 ng'erimu ku makubo agasaanidde okuyitibwamu okumanyisa abantu ku by'obulamu"Bwatyo Bebe Cool bweyategeezezza\nNnina endowooza nti obukadde bw'ensimbi z'omuwi w'omusolo ezisasaanyizibwa mu kulonda okwa buli mutendera wabula ng'abantu abali wansi w'emyaka 18 abatalonda tebalina we baganyulirwa mu nsimbi zino.\nOkutuukiriza kino, akakiiko k'ebyokulonda kandibadde kawaliriza buli yeesimbyewo okussa obubaka bwona obukwata ku kutumbula eby'obulamu ku bipande bye bakuba ne batimba mu bifo ebitali bimu.\nAkakiiko era kandikolaganye ne minisitule y'ebyobulamu ne kategekanga ensiisira z'okujjanjaba endwadde ezitali zimu.\nAbantu basobola okuganyulwa ennyo ne batakoma ku nkung'ana za byabufuzi zokka wabula ne badda eka nga balina obubaka bwe bafunye ku by'obulamu kubanga ne bannabyabufuzi beetaaga abantu abalamu.\nMinisita ensonga agitutte nga nkulu wabula n'agamba nti yandibadde ekwatibwako amalwaliro agasookerwako mu bitundu (Health Centers) n'agamba nti okutumbula eby'obulamu tekitegeeza kuzimba bizimbe binene wabula nti okuziyiza obulwadde kye kisinga obukulu naddala nga bayitira mu kugema.\nAyongeddeko nti ebitundu 75 ku buli 100 ku ndwadde ezisinga okusumbuwa abantu mu Uganda okuli kkolera, omusujja, nimooniya, akafuba, ekiddukano, mukenenya n'endala nnyingi zisobola okuziyizibwa nga bayita mu kugena.\nWabula awadde amagezi nti essira tusinge kuliteeka ku basajja kubanga be basinga okubeera mu bulabe bw'okukwatibwa endwadde nga zino kubanga be basinga obukakanyavu mu buntu obutono ng'okunaaba mu ngalo n'okugenda okwekebeza endwadde.\nAba USPA bafunye kavu okulwanyisa obubenje\nEkyabadde e Bugerere nga Ssaabasajja akwasa ab'ente ekikopo ky'ebika.\nAb'e Buvuma beekuniza nga mafumbe: Tebalina Kabuyonjo


Minister avunanyizibwa ku butebenkevu bwe ggwanga, Gen. Elly Tumwine alagidde ebitongole ebikuuma ddembe okukkomya okukwasisa ekyejo abavubuka abatandise okulumba abasirikale abagumbulula abekalakasa. – CBS FM\nMinister avunanyizibwa ku butebenkevu bwe ggwanga, Gen. Elly Tumwine alagidde ebitongole ebikuuma ddembe okukkomya okukwasisa ekyejo abavubuka abatandise okulumba abasirikale abagumbulula abekalakasa.\nKino wekijjidde nga Police ne bitongole ebikuuma ddembe bizze birwanagana na bavubuka naddala abali ku ludda oluvuganya gavumenti nga bawakanya Police okulemesa enteekateeka zaabwe.\nGen. Tumwine nga ayogeramu ne CBS, alagidde abasirikale okukozesa byebalina okwanganga abavubuka ababakasukira amayinja mu biseera byo bwegugungo.\nGen . Tumwine agamba nti omuntu atusibwako obuvune nga ali mu bwegungungo talina kunenya muntu yenna kubanga naye bweyakubwa essasi nga ali mu lutalo, talina gweyanenya.\nWabula, ekiragiro kya Tumwine kikanze akulira ekitongole kya Foundation for Human Rights Initiative, Livingstone Ssewanyana agambye nti kityobola eddembe lyo buntu.


'Twagala kumanya musaala gwa Byamukama'\nAb'e Kawempe beekokkola kazambi abakulukut...\nLwatudde ku City Hall ku kuwabulwa kwa minisita wa Kampala, Betty Amongi Ongom. Lwateesezza ku bintu eby'enjawulo omuli embalirira y'ekitongole ey'omwaka 2020 - 2021 ey'obuwumbi 323 nga tekuli mutemwa gwa buwumbi munaana ogwabaliriddwa okukola ku oﬁ isi ya sipiika n'abamyuka baabwe.\nEnnongoosereza mu tteeka erifuga Kampala yalangiddwa ku Mmande wiiki eno. Ewa Lukwago obuyinza okulonda olukiiko lwe olufuzi lwa bantu bataano nga kuliko omumyuka we gwe yalonda edda, Hajjati Sarah Kanyike, akola ku by'enguudo, ebyensimbi\nssaako n'abakulembeze babiri bonna bagenda okuggya mu bakkansala. Kyokka obuyinza bw'okuyita n'okukubiriza enkiiko bwassiddwa mu oﬁ isi ya sipiika. Loodi meeya yayongeddwa obuyinza bw'okuteekateeka ebiba bigenda okuteesebwako mu lukiiko ebiyamba okukulaakulanya ekibuga.\nKitaka yategeezezza nti baatandika dda okukola ku nteekateeka y'okufunira basipiika oﬁ isi n'ebikozesebwa byonna. Bagenda kukola ku ntegeka y'okubalonda emirimu gisobole okutambula nga tewali kisannyaladde.\nOﬁisi y'akola nga dayirekita wa Kampala, Andrew Mubiru Kitaka eteekwa kusooka kukola ku nteekateeka za kulonda basipiika bonna mu nkiiko zino.\nOluvannyuma basipiika bwe banaamala okulondebwa ng'enkiiko ziddamu okuyitibwa n'okutuuzibwa mu nkola empya.\npalamenti akakola ku nsonga za pulezidenti ne banjula embalirira ya KCCA ey'omwaka 2020 - 2021 mwe baatadde ensimbi obuwumbi munaana ezigenda okukola ku kifo kya sipiika.\nBonna bagenda kuweebwa oﬁ isi ezirimu buli kimu n'emmotoka z'okukoleramu emirimu.


Bukedde Online - Ebbago ly’etteeka eriwera obusamise libasaanudde\nEmmotoka ya minisitule ya Lands atomedde...\nMaama Fiina agambye nti tagenda kubivaamu.\nOMUBAKA amalirizza enteekatela ez’okwanjula mu Palamenti bbago ly’etteeka eriwera abalago n’amasabo mu Uganda. Agambye nti kino akisazeewo oluvannyuma lw’okukola okunoonyereza n’azuula ng’obulogo n’amasabo bye bisinze okuvaako ekisaddaaka baana n’ekitta bantu ekyeyongera buli lukya mu ggwanga.\nOmuabaka Bernard Atiku ssentebe w’akakiiko k’abaana mu Palamenti ebbago lino yalibaze ng’omuntu era ayagala lifuulibwe etteeka erigenda okulwanyisa ekisaddaaka baana n’ebikolwa ebyekuusa ku bulogo. Bino yabyogeredde mu lukiiko lw’okwebuuza ku bassentebe ba disitulikiti ez’enjawulo ku Lwokusatu n’ategeeza nti, ekisaddaaka baana kisinze kwegiriisiza mu disitulikiti okuli Busia, Nakasongola, Rakai ne Buikwe.\nYagambye nti, bw’ogoberera emisango egirimu ekisaddaaka bantu okwetoloola eggwanga, ojja kwesanga nga waliwo akakwate ku busamize n’amasabo abantu gye bagenda okwebuuza ku basawo b’ekinnansi era n’abaana gye babasaddaakira.\nKyokka yategeezezza nti, balina okutya nti ebbago lyandirinnyirira eddembe ly’obuntu ery’okusinza wabula n’agamba nti bwe liba ng’essabo lya kusinzizibwamu, wateekeddwa okubeerawo emitendera. Wabula abakulembeze ba disitulikiti abamu baagambye nti, wateekeddwa okuteekebwawo enjawulo wakati w’abasawo abavumuzi, abatabula eddagala n’abanyeenya ensaasi.\nBaasabye yunivasite ez’enjawulo mu ggwanga okukola okunoonyereza okw’enjawulo okwawula abasawo b’ekinnansi ku basamize abanyeenya ensaasi kubanga abamu ku basamize beerimbika mu basawo buno.\nEbbago liraga nti, wadde waliwo etteeka erikugira ekisaddaaka bantu, etteeka eririwo linafu nnyo okulwanyisa ebikolwa bino. Okugeza enyingo (7) ey’etteka lino, yalangirirwa kkooti ensukkulumu nti, si ya ssemateeka kubanga ekontana n’akawayiro 21 aka ssemateeka era teyateekebwamu kuvunaana bantu basadaase bannabwe.\nEbbago lino we lijjidde nga poliisi y’e Mukono yaakamala okukwata abasajja basatu okuli; Abudallah Ssengendo 26, Swaib Zida 40 ne Livingstone Kiwanuka 19 abagambibwa nti, baawambye omwana Shafiq Kimera mutabani wa muliraanwa waabwe, Gertrude Nambooze ne bamusala obulago.\nRobert Benon Mugabi ssentebe wa Rakai emu ku disitulikiti ezaanokoddwaayo mu bbago yagambye nti, balina okukkiriza kwamaanyi nti ekibonerezo ky’okufa Atiku kye yatadde mu bbago lyagenda okwanja mu palamenti, kijja kukanga ku bantu abasaddaaka abalala. “Emisango mingi egimanyiddwa n’egitamanyiddwa egifiiridde ku poliisi ne mu ofiisi z’abawaabi ba Gavumenti, etteeka bwe linaaba liyise, lijja kukangavvula ku bantu abo”, Mugabi bwe yategeezezza. Yagasseeko nti, ng’oggyeeko abawamba abantu okufuna ssente, ekisaddaaka bantu weekiri ate ng’ebikolwa bino ebisinga, byesigamiziddwa ku busamize.\nABASAWO B’EKINNANSI BAMWAMBALIDDE Sophia Namutebi ‘Maama Fiina’, pulezidenti w’ekiwayi ky’abasawo b’ekinnansi yagambye nti, eby’etteeka eriwera abalogo baabyogerayogera dda. Abantu bangi abazze balyogerako kubanga abasawo b’ekinnansi balwanyisibwa buli wamu.\nYagambye nti abasawo b’ekinnansi ba nnono n’obuwangwa. “Ne bwe bagamba nti bawera amasabo gaveewo mu ggwanga, nze Maama Fiina nja kusigala nga nzijanjaba abantu”, bwe yategeezezza.\nYagasseeko nti, Palamenti kye yandibadde ekola, kulaba bakulira basawo ba kinnansi mu ggwanga ne babeebuuzaako okwawula omusawo omutuufu ku mukyamu naye si kuwera basawo bonna. “Emyaka nga ena oba etaano emabega nagenda mu palamenti ne mbagamba babage etteeka erigenda okutuyamba nga ffe abasawo b’ekinnansi okulwanyisa abafere abatwerimbikamu ne kibalema”, Maama Fiina bwe yagambye.\nYawadde ekyokulabirako nti, eggwanga libaddemu abantu abookya bannaabwe, abalala ne babatuga abamu ne babafumita ebiti mu mbugo e Nansana ne Katabi, eyali omuduumizi wa poliisi mu ggwanga Gen. Kale Kayihura n’awummuzibwa naye ebikolobero tebyaggwaawo n’agamba nti okuwera abasawo b'ekinnansi tekigenda kumalawo kisaddaaka bantu kubanga omuntu bw’omuwera ate by’asobola okukolera emabega ebibi biba bingi nnyo. “Kato Kajubi eyasaddaaka omwana yali musawo wa kinnansi?, waliwo omusawo e Nateete, Dr. Naddomi yasaddaaka omwana ekiwuduwudu ne bakisuula ku kkanisa ya Namutebi e Lusaze naye yali musawo wa kinnansi?\nBave ku basawo b’ekinnansi.” Maama Fiina bwe yagambye. Ssaabakabona Jjumba Aligaweesa akulira enzikiriza y’enono n’obuwangwa yagambye nti, abantu bonna mu ggwanga batambulira ku buwangwa okuwera abasawo b’ekinnansi kitegeeza kuwera ggwanga lyonna. “Obusawo bw’ekinnansi tekiri ku ddagala na misambwa kiri ku nnono na buwangwa bw’abantu gye basibuka”, Jjumba bwe yagambye. Yakkirizza nti, kituufu balinamu abantu ababi abeetaaga okukolebwako naye Gavumenti erina kukwatagana nabo.\nMuseveni tayinza kungoba - Minisita Kibuule


Empandiika y’Oluganda – ababaka\nHome Topic Empandiika y’Oluganda\nHome › Forums › Ababaka Discussions for Unity and Peace › Olulimi Oluganda / Luganda Language › Empandiika y’Oluganda\nTagged: Primatene Mist Inhaler In Canada EllBoargy\nThis topic has 6 voices and 20 replies.\nJanuary 25, 2009 at 3:28 am #19163\nAKAGAMBO si bwe kakulembera ebigambo ebirala ebitali bikolwa kawandiikibwa kokka.\nEntegeka ye si nnungi.\nKikwabanga si mwami.\nBy’ong’amba si bituufu.\nGy’ontwala si waffe.\nEssowaani gy’ompa si yange.\nOyo si mwannyinaze.\nGundi si mulungi mulwadde.\nEkitabo kino si kyange.\nOkujja nga buyise si musango.\nNedda si bwe guli.\nEbyo si bibyo.\nEbigambo ebiraga eng’anda z’abantu biwandiikibwa\nKitange, mmange, ssenga/ sseng’ange, mwannyinaze, jjajjange, kojja/ kojjange, baze, babaze, kitammwe, nnyammwe, ssengammwe, mwannyinammwe, jjajjammwe, kojjammwe, bbammwe, kitaffe, nnyaffe, ssengaffe, mwannyinaffe, jjajjaffe, kojjaffe, bbaffe, bajjajjammwe, bakitange, bammange, bassenga, bassenga / basseng’ange, bannyinaze, bakojjange, bakitammwe, bannyammwe, bassengammwe, bannyinammwe, bakojjammwe, babbammwe, bakitaffe, bannyaffe, bajjajjaffe, bakojjaffe, babbaffe.\nMarch 9, 2009 at 6:18 am #22495\nEnnono y’ennukuta eza nnabansasaana\nENNUKUTA zonna mu Luganda okuggyako l, w ne y ziyinza okuwangaalwako oba obutawangaalwako.\nEnnukuta bw’ewangaalwako tugiwandiika emirundi ebiri.\nBwe tugiwandiika emirundi ebiri tugiyita eya nnabansasaana.\nEnnukuta okuwangaalwako eba n’ensonga kw’eva.\nEnsonga eyo gye tuyita ennono oba ensibuko y’okuwangaala kw’ennukuta oba ennukuta eya nnabansasaana.\nEnnukuta ewangaala oba ewangaalwako bw’otogiwandiika nga ya nnabansasaana, amakulu g’ekigambo gayinza okukyuka nga bwe tunaalaba oluvannyuma.\nEnnono y’ennukuta eza nnabansasaana tujja kugyekebejja nga tutandika n’empeerezi.\nEnnono y’ennukuta empeerezi eza nnabansasaana:\nEnnukuta empeerezi zonna ziyinza okuwangaalwako era bwe ziwangaala oba bwe ziwangaalwako, tuziwandiika nga za nnabansasaana.\na: Abana abaana\ne: okusera okuseera\ni: okusita okusiita\no: okubola okuboola\nu: okutula okutuula\nEbigambo ebiri mu (a) tebiriimu kuwangaala era empeerezi tuwandiise emu emu.\nNaye ebigambo ebiri mu (b) birinamu ennyingo eziwangaala oba eziwangaalwako, era ennyingo ezo ziwandiikiddwako n’empeerezi bbiri bbiri oba eza nnabansasaana.\nEbigambo ebiri mu (b) bw’obiwandiika n’empeerezi emu ofuna makulu gali agali mu (a) era bw’owandiika nti;\n(i) njagala abana bajje, mu kifo kya\n(i) njagala abaana bajje,\nasoma amanya nti oyagala abantu abali abana (4) so nga ggwe obadde oyagala baana.\nNovember 12, 2009 at 1:28 am #25539\nEbivaako empeerezi okuwangaala\nOKUWANGAALA kw’empeerezi kuleetebwa ensonga ezisukka mu kkumi era ze zino:Ebikolo ebitandika n’empeerezi\nEkikolo y’ennyingo oba z’ennyingo z’ekigambo ezitakyukakyuka ekigambo ekyo bwe kiba kiyungiddwaako endala. Okugeza ekigambo baana kirimu ebitundu bibiri. Ekitundu ekisooka y’ennyingo ba eraga olubu lw’erinnya oba obungi bw’abaana. Ekitundu ekyokubiri ye ana era kino ky’ekikolo ky’ekigambo ekyo baana.\nOlwokuba ennyingo eyo esooka ba erina empeerezi a ng’ate n’ekikolo kitandika na a, ebitundu by’ekigambo ekyo bwe byegatta tufuna empeerezi bbiri wamu ezifaanagana.\nPublished on: Saturday, 26th September, 2009\nJanuary 18, 2010 at 3:29 am #25894\nNnampawengwa bwe zikulemberwa ensirifu teziwangaala\nMU Luganda tulina ennukuta eza nnampawengwa bbiri; w ne y. Ziyitibwa nnampawengwa kubanga oluusi ziba mpeerezi ate olulala nsirifu.\nTwalaba nga u bw’eba eddiriddwa empeerezi efuuka w ate i mu ngeri y’emu n’efuuka y nga wano;\nMu -ana – mwana\nKi -oya – kyoya\nNaye ate waliwo ebigambo ebirimu w oba y nga teziva mu mpeerezi, naye nga nsirifu ddala.\nOluwaawo, obuweewo, okuwalana, okuyita, okuyiga, okuyomba, oluyiira n’ebirala.\nOkukakasa ng’ennukuta ezo w ne y nsirifu ddala mu bigambo ebyo waggulu, ozirabira ku kufuuka bwe ziba nga zikulembeddwa ensirifu ey’ekinnyindwa nga wano;\nOluwaawo – empaawo\nOkuyita – mpita\nOluyiira – empiira\nOkuyiga – njige\nOkuyomba – nnyomba.\nW efuuse p ate y n’efuuka j, p ne ny.\nW ne y bwe ziba zikulembeddwa ensirifu endala, empeerezi eziddirira tuwandiika emu.\nPublished on: Saturday, 16th January, 2010\nFebruary 21, 2010 at 2:26 am #26113\nOkuluma kwa bika bitaano\nOLUGANDA lulimi lugagga olw’ebigambo enkumu bye lulina. Kyokka ebigambo ebimu birina amakulu agasukka ku limu:\nOmuntu bw’alya ennyama, emiyembe, ebikajjo n’ebirala ebirumibwa aba aluma birume okusobola okubaako ky’alyako.\nOmuntu bw’alwala tugamba nti obulwadde bumuluma.\nOmuntu bw’azza omusango, obujulizi ne buvaayo okumulumiriza, bwe gumusinga tugamba nti baleese obujulizi obumuluma.\nEbiro bino mu bavubuka, bwe wabaawo alyazaamaanyizza munne, amwogerako nti amulumye oba yamuluma.\nOmuntu bw’akwata olweyo n’atandika okulongoosa, tugamba nti ayera.\nOmuntu bw’abba oba bw’anyaga munne obutamulekera kantu tugamba nti amweze bwezi.\nOmuntu bw’atwala ebintu byonna ebimuweereddwa n’ebitamuweereddwa tugamba nti ayeze buli kantu.\nOmuntu bw’agoba abakozi abangi ku mulimu omulundi ogumu, ayogerwako ng’abeeze obwezi.\nOli bw’awangula ebirabo ebingi ku mukolo gumu ayogerwako ng’ayeze ebirabo byonna.\nOmuntu bw’afuna obubonero bwonna mu bibuuzo oba mu muzannyo ayogerwako nti ayeze bwere.\nPublished on: Saturday, 20th February, 2010\nFebruary 21, 2010 at 5:08 am #26114\nNsaba mbeereko kye mbuuza oba kye nnyanjula eri abo abafaayo ennyo okukuuma n’okukulaakulanya Olulimi lwaffe Oluganda. Buli lulimi wonna we luli lukula. Abazungu bwe baali tebannaba kujja mu Buganda kuleeta sayansi wa kuwandiika, tetwalina mateeka ga mpandiika ya lulimi lwaffe (Luganda Orthography).\nBwe twayiga okuwandiika, era baali Bangereza abatuyamba okuteekawo amateeka g’empandiika y’Olulimi luno. Mu myaka egigenze gyekulungula, Abaganda bangi naddala abo abagwa mu kibinja ky’Abaazaalibwa okuva mu myaka gya 1960 okudda waggulu bagenze bavaamu Abaganda abaagala okukyusa empandiika y’Oluganda naddala mu bigambo ebimu gamba ng’ebyo ebivugira mu ddoboozi ly’ennukuta “c” oba “kya” oba “cu”; okugeza nga bino wansi bye beebuuza nga baagala bikyusibwe:\n* “ekyaayi” lwaki tekiwandiikibwa “ecaayi”?\n* “kyange” lwaki tekiwandiikibwa “cange”?\n* “Kyuuka” lwaki tekiwandiikibwa “cuuka”?\n* “kyandibadde” lwaki tekiwandiikibwa “”candibadde”?\nWaliwo n’ebigambo gamba nga “Kyayi oba “Chai” ono ge tunywa. Baagala kiwandiikibwa “Cai” mu kifo kya Kyayi oba Chai kubanga ffe mu Luganda tetulina nvuga eyo eya “ch” kubanga mu ffe evugira mu nnukuta emu eya “c”\nAbo abaagala okukyusaamu bawa ensonga nti Oluganda okuluwandiika mu ngeri eri enkadde eriwo kirufuula luzibu okuwandiika. Nti era kiwanvuya nnyo ebgambo byalwo.\nAbaganda abaagala okukyusaamu mu mpandiika y’Olulimi lwaffe mu ngeri ng’eyo waggulu mubagamba ki?\nNnaasiima nnyo ng’Abaganda abagwa mu kiti ekyo bafunye okutangaazibwa oba ebirowoozo okukubaganyzibwa ku nsonga eyo. Mwebale nnyo abaweereza abalungi.\nFebruary 21, 2010 at 5:26 am #26115\nOmulungi Nnamukaabya, nkwebaza okwongera okutuyigiriza Olulimi lwaffe oluganzi wabula njagadde nkuwabulemu nti mu Mateeka g’Empandiika y’Oluganda (Luganda Orthography) ebigambo ebimu by’owandiise obiwandiise mu bukyamu:\n* Ekigambo “Okwera” wadde nga kirina ennukuta “kw” ekitegeeza nti envuga yaakyo ewangaala, kyokka ekigambo “Okwera” (nga weeyambisa olweeyo), mu mateeka g’empandiika y’Olulimi luno kyandibadde kiwandiikibwa “okweera.” Kino kye kimu ku bigambo mu Luganda ebitagoberera tteeka lya kuwangaala kwa nnukuta ezigwa mu biti bino: ky, mw, kw, ny, nw, n’ebirala byonna ebibaamu ennukuta ensirifu nga ziddiriddwa ennukuta ensirifu y ne w ebikola eddoboozi eriwangaala gamba nga bino: kyange, kyalibadde, twaliza, mwebaze, kwatirawo, nnwaniridde, nnyombye, okwerabira, emmyanso n’ebirala.\n* Ekigambo “olweyo” nakyo kyandiwandikiddwa “Olweeyo” so si “Olweyo”.\n* Ekigambo “amweze” kyandibadde kiwandiikibwa “amweeze”\nwadde nga mu mateeka ennukuta “mw” ziwangaala.\n* Ekigambo “bwezi” nakyo kyandibadde kiwandiikibwa “Bweezi” (amweeze bweezi).\n* Ekigambo “bwere” kyandiwandiikiddwa “bweere” (ayeze bweere).\nOnonsonyiwa naye okuva lw’owandiikidde mu mukutu oguyigiriza Abaganda Oluganda, kirungi bayigirizibwe empandiika entuufu mu mateeka g’Olulimi baleme ate okubula mu mpandiika yaalwo. Weebale nnyo nnyabo Omuwereza Omulungi. Nsaba nsaasirwe naye mu kino sigenderedde kwolesa kumanya kwange oba okuleeta olugezigezi.\nFebruary 21, 2010 at 7:04 am #26116\nEbintu byendeese bibadde byooyo waggulu ye yabiwandiika mpozzi sigolodde nsobi ze\nAugust 8, 2010 at 2:52 am #26893\nWandiika emboozi zino mu butuufu\nPolof. L. Walusimbi\n1. abana abo balabika bulungi ndowooza balya nyo amapapali n’enanansi.\n2. Bakade be bamwagala ennyo kyeyava ayononeka atyo.\n3. Embizi enene etude mu mazzi ekaba.\n4. Enviri, amanyo, enyindo n’edobozi lye mbyagala.\n5. Mpulide evumbe ndowooza bokya nnyama.\n6. Sooka ompeereze kasoli oluvannyuma ondetere eng’ano.\n7. Lwaki otambula kadanyuma mukazi wattu!\n8. Mama ne tata babaniliza bulungi lwe bajja.\n9./ Endulu n’okulekana biva luda wa nyabo?\n10. Abana abawala bambade obuteteyi buno bukokonyo ne bakamala.\nAugust 8, 2010 at 3:01 am #26894\nNze kantereeze ku number 3 ndowooza oyinza okugamba nti embizzi ennene etudde mu mazzi ekabawala\n7 osobola okwogera nti omukazi nti bwaanaaba anasera kimugwanidde atambule kyenyumanyuma oba atambule ngadda kyensuti\n10 wano ogamba bugambi nti abawala bambadde obuteteyi obubakunukidde nebaleka nga nenguudo eziraga e tirinyi ziri kungulu\nsagala kubibamalirawo buli omu ajje abinyonnyole muluganda olutuufu olwangu lwokutegeera\nOctober 2, 2010 at 11:49 pm #27117\nAmateeka agafuga obugambo obugaana\nPolof L. Walusimbi\nEMBOOZI efuuka ey’okugaana singa tuba tukozesezza ennyingo zino: te ne si.\ni, Simanyi Lungereza.\nii, Tomanyi byabufuzi\niii, Temumanyi kuzannya ggogolo.\niv, Tamanyi byakusaaga.\nv, Omwana si mulwadde.\nvii, Si nze namukubye.\nviii, Si be baamuwambye.\nix, Lule tannadda.\nMu mboozi iii, te efuuka to kubanga nnakasigirwa enkozi ey’omuntu owookubiri mu bannamunigina ye o. O eno bw’eddirirwa e, e evaawo ne wasigalawo eyo o.\nMu ngeri y’emu, mu iv, te efuuka ta kubanga nnakasigirwa ey’omuntu owookusatu mu bumu ye a. A eno bw’eddirira e, e evaawo ne wasigala a.\nMu kiseera ekyayita n’ekyayise, si efuuka saa. A emu ke kabonero ak’ekiseera ekyayita n’ekiyise. A eno bwe yeegatta n’ensirifu, empeerezi egiddirira ewanvuwa oba efuuka ewangaalwako.\nNaye olwokuba mu Luganda y teddirira s, noolwekyo y eyo evaawo olwo ne wasigala a zombi.\nNovember 21, 2010 at 4:46 am #27256\nEkiseera ekiriwo okimanyira ku kikolwa ekiri mu mboozi\nEKISEERA ekiriwo n’ekyabulijjo. Ebiseera bino byombi bifaanagana mu Luganda kuba tebirina kabonero kabiraga. Okutegeera ng’ekikolwa kikolebwa kati oba nga kya bulijjo kisinziira ku mboozi oluusi n’ekikolwa ekiba kikozeseddwa.\ni) Mukama atuwa enkuba\nii) Mutabani wange akaaba\niii) Ente yange teraba bulungi\niv) Taata akola Masala\nv) Byangwa musomesa\nvi) Ali bweru azannya\nEkiseera ekiriwo kiyinza okukozesebwa okutegeeza ekikolwa ekinaabaawo oba ekiribaawo.\ni) Enkya ng’enda ku kibuga\nii) Omwaka ogujja agenda mu yunivasite\niii) Omusawo omulaba ddi?\niv) Mmulaba nkya (Nnaamulaba)\nv) Akomawo leero.\nEbikolwa bingi eby’okutambula oba ebitegeeza okuggya ekintu awantu okukizza awalala bwe bikozesebwa mu kiseera ekiriwo bulijjo tekitegeeza nti ekikolwa ekyo kikolebwa mu kiseera ekyo. Wazira kiyinza okutegeeza nti ekikolwa ekyo kinaabaawo mu bbanga eritali ly’ewala okuva kati.\ni) N-naa -genda enkya\nii) Tu-naa-mulaba edda\niii) O-naa-komawo eggulo (onookomawo)\niv) Mu-naa-lima enkeera\nNovember 26, 2010 at 11:03 am #27282\nEkiseera ekiyise kiraga ekikolwa ekyakoleddwa essaawa 12 emabega\nEKISEERA ekyayise kino ky’ekiseera ekiraga ekikolwa ekyabaddewo oba ekyakoleddwa wakati w’essaawa 12 ne 24 okuva omuntu w’ayogerera okudda emabega.\nKiragibwa n’ennukuta ‘a’ ey’ekiseera ekyayita gattako n’enduli y’ekikolwa okufuuka ku nkomerero.\ni) N –a-somye ekiro\nii) Tu – a – yimbye akawungeezi\niii) W – a – koze bulungi\niv) Mu –a– baze nnyo eggulo\nv) Ba –a- badde bagenze we natuukidde\nOluusi ekiseera kino kiyinza okukozesebwa newaakubadde ng’ekikolwa kyabaawo dda kasita omuntu ayogera oba ng’awo oba mu kiseera ekyo w’ategeeredde ekintu ekyo.\ni) Omulenze omusono yagukoze bulungi ddala nti yabadde waakubiri.\nOmulenzi oyo ayogerwako bw’atyo lwa kuba yakomyewo ggulo, so nga yabuuzibwa dda (mu ssaawa ezisukka 24). Naye mukadde we ye yategedde ng’amaze kudda okuva ku ssomero.\nEkiseera ekyayita oba ekiyise:\nEkiseera kino kikozesebwa ng’ekikolwa kyakamala essaawa nga mukaaga okubaawo. Tekirina kabonero ka lwatu akakiraga okuggyako enkomerero y’ekikolwa okukyukako nga wano:\ni) Nzize ombuliire\nii) Tuzze tunyumyemu\niii) Okomyewo amangwago?\nv) Adduse ekibabu\nOluusi ekiseera kino kiyinza okukozesebwa ku kikolwa ekibaddewo okumala ebbanga era oboolyawo nga kikyakolebwa.\ni) Omwaka guno nsomye bulungi\nii) Abagwira batukoze bubi nnyo ebiseera bino\niii) Omwaka guno kasooli abaze nnyo\niv) Abantu bafudde mukenenya okukamala\nv) Obulamu buzibuwadde ennaku zino.\nEra ekiseera kino kisoboka okukikozesa bwe tuba nga twogera ku kikolwa ekibaddewo mu mwaka guno, mu mwezi guno, mu wiiki eno oba mu lunaku luno newaakubadde nga kisussa essaawa 6.\ni) E Makerere azzeeyo mwaka guno\nii) Atandise mwezi guno okusoma\nJune 8, 2011 at 10:01 am #27661\nEmpeerezi esooka ku kigambo esinziira ku nnyingo y’olubu\nBya Polof. L. Walusimbi\nEMPEEREZI ezisooka ku kigambo mu Luganda ziri ssatu era ze zino; a, e, o.\nKyokka zino zisobola okubaako ku kigambo oba obutabaako.\nKyokka empeerezi eno esinziira ku mpeerezi y’ennyingo y’olubu lw’erinnya eryo.\nEmpeerezi y’ennyingo y’olubu bw’eba a n’empeerezi esooka eba a. Okugeza;\nA – ba – kazi\nA – ba – ana\na – ba – samize\na – ba – lubaale\na – ba – suubuzi\na – ka – mbe\na – ga – wala\na – ba – sawo\na – ka – saawe\na – ga -sota\na – ma – gi\na – ma – yembe\na – ga – sajja\nMu mboozi ezo mulimu ennyingo z’olubu zino; ba, ga, ka, ma.\nPublished on: Saturday, 22nd January, 2011\nSeptember 25, 2011 at 11:47 am #27730\nEkikolwa ekiwedde eky’ekiseera ekiyise\nBya Polof. Walusimbi\nNA kino kiringa ekiseera ekyayise. Ebikolwa byombi ekiyambi n’ekyemala bifaanagana ku nkomerero.\n– Mbadde nsomye\n– Tubadde tusomye nnyo.\n– Babadde basomyeko katono.\n– Obadde osomye ki?\n– Mubadde musomye kutuuka wa?\n– Abadde akomyewo w’otuukidde.\nEkikolwa ekiwedde eky’ekiseera ekijja:\nEkikolwa ekinaaba kiwedde, ekintu ekirala we kinaabeererawo nakyo tukiraga mu ngeri y’emu nga bwe tulabye waggulu.\nAkabonero k’ekiseera ekijja ‘-naa-’ kateekebwa ku kikolwa ekiyambi, ekikolwa ekiwedde ne kiteekebwa ku kikolwa ekyemala.\n– Nnaaba nsomyeko ebitabo bina.\n– Tunaaba tusomye nnyo.\n– Banaaba basomyeko katono.\n– Onooba osomye ki?\n– Munaaba musomye kutuuka wa?\n– Anaaba akomyewo w’onootuukira.\n– Banaaba bagenze we munajjira.\n– Onooba olidde we bunaazibira.\nPublished on: Saturday, 24th September, 2011


Bukedde Online - Baleese tekinologiya anayamba okutumbula ebyobulamu mu bitundu.\nMuka Paasita Kayanja alangiridde okusabira Teddy Bujingo\nOkukuza olunaku lw'abakozi: Museveni alabu...\nAba Transparency International Uganda baleese enkola y'okukozesa tekinologiya okuyamba okutumbula eby'obulamu mu bitundu ebitali bimu nga basookedde kukozesa masimu kuloopa bizibu byabwe olwo aba transparency nebayingiramu okuyamba.\nBaleese enkola ya tekinologiya okutumbula empeereza y'ebyobulamu mu bitundu.\nAB'EKITONGOLE kya Transparency International Uganda baleese enkola y'okukozesa tekinologiya okutumbula ebyobulamu mu bitundu ebitali bimu. Enkola eno yatandikidde mu disitulikiti bbiri okuli Oyam ne Lira era nga kyazuuliddwa nti nkola nnungi nga kati bali mu kaweefube okulaba nga ne mu Kampala etandika.\nLilian Zawedde Ssenteza ow'ebyamawulire mu kitongole kya Transparency agamba nti ng'ekitongole balina pulojekiti ze bakolako naye eno etuumiddwa ICT for Health service delivery ey'okukozesa tekinologiya okutuusa empeereza ennungi mu by'obulamu ku disitulikiti.\nAgamba nti bakolagana n'abantu abakwatibwako abawansi okuzuula omuwaatwa wa we guli olwo ne boogera ne be kikwatako okulaba nga batuusa empeereza ezo. Okugeza baagenda e Lira ne bakizuula nti abasawo batono, ate abamu bayosaayosa ne bagamba abakwatibwako ne babaweereza Dokita. Ebitundu ebimu ng'abasawo bakozesa kaabuyonjo ze zimu n'abalwadde naye bwe baazuula ekizibu kino era baakikolako nga bayita mu be kikwatako mu gavumenti ne babazimbira kaabuyonjo.\n"Ffe tuyinza okuba nga tetulina busobozi kukola ku byetaago bya bitundu naye tuzuula omuwaatwa we guli ne tukola ne be kikwatako olwo empeereza n'etereera bulungi".\nAte John Mary Odoy, akulira boodi ya Transparency International agamba nti bafulumizza alipooti okuva mu maloboozi g'abantu nga bakozesa tekinologiya wa ICT for Health Service ow'okukuba amasimu ku kitebe nga beemulugunya ku bizibu ebitali bimu bo ng'ekitongole ne bakola okulondoola olwo ne bafuna eky'okuddamu.\nOkugeza ebizibu ng'abasawo obutamala, okuyosayosa, obutaba na ddagala limala bino byonna byazuuliribwa nga bakozesa tekinologiya ow'okukuba amasimu.\nYasabye gavumenti ekole ku nsonga z'abasawo okuba abatono, okubongeza omusaala baleme kukemebwa kubba ddagala, era gavumenti eyongere ebyetaagisa mu malwaliro abantu basobole okuba abalamu obulungi kuba omuntu omulamu y'akolola olwo eggwanga nerikulaakulana.\nBino babyogeredde ku Fairway Hotel mu Kampala ku Lwokubiri n'ekigendererwa ky'okutereeza mu mpeereza y'ebyobulamu mu ggwanga.


Olutobazi nabajjuzi - Wikipedia\nNabajjuzi[kyusa | edit source]\nOlutobazi Nabajjuzi lusibuka ku kyalo Kijonjo mu ggombolola y'eBuwunga, mu disitulikiti y'eMasaka. Olutobazi luno mugga era nga guyiwa amazzi gaagwo mu mugga Katonga, ate ggwo ne guyiwa mu nnyanja Nnalubaale. Olutobazi luno lwe luvaamu amazzi agakozesebwa mu kibuga ky'eMasaka anti ekitongole ky'amazzi kyazimba essengejjero ly'amazzi kumpi n'olutobazi luno e Kijjabwemi mu Masaka. Lusangibwamu eby'obutonde era eby'obulambuzi omuli enjobe, enngonge, bbuulwe n'ebika by'ebinyonyi ebirala bingi era nga 2 November 2006 lwawandiikibwa nga olutobazi olw'omugaso mu nsi yonna. Olutobazi luno lusomboola abalambui okuva mu nsi yonna okusobola okujja okwelabira ku makula agalulimu.\nKigambibwa nti omugga guno baazaala muzaale. Nti omukazi omu erinnya lye Nabajjuzi yali lubuto, kyokka bweyagenda okufukamira okuzaala, mu kifo ky'omwana yazaalamu mugga ne gutandika okukulukuta. Eyo nno y'ensonga lwaki omugga guno gwatuumibwa Nabajjuzi.\nAbantu abaluliraanye lubayimirizaawo mu bintu bingi. Abamu balukimamu amazzi ge bakozesa awaka, okunywesa ebisolo byabwe, okufukirira ennimiro zaabwe, abalina emmerezo z'emiti basenamu amazzi ag'okufukirira. Ebirala ebivaamu mulimu ebbumba, enku, enkoma, eby'enyanja nga emmale, ensonzi n'ebirala bingi. Abakola eby'emikono nabo balufunamu ebikozesebwa nga ebitoogo, ensansa, essubi, okukolamu ebiwempe, enkoofiira, ensawo, enjeyo n'ebirala bingi.\nBino bigyidwa ku "https://lg.wikipedia.org/w/index.php?title=Olutobazi_nabajjuzi&oldid=17901"\nLuno olupapula lwasemba okukyusibwamu ku 11:00, 3 Gwamunaana 2015.


Bukedde Online - Yiino takisi abadde ebbirwamu embuzi\nPoliisi eyodde 14 ababbira mu Kampala wakati...\nABATUUZE bazingizza ababbi ne babasuuza embuzi n’emmotoka.\nEmmotoka eyabadde eyasangiddwaamu embuzi\nABATUUZE bazingizza ababbi ne babasuuza embuzi n’emmotoka mwe babadde bazitambuliza.\nBaekutte Godfrey Seguya omu ku babbi. Ababbi bano ababba embuzi, ente n’enkoko mu bitundu by’e Bulijjo, Kiyunga mu Ggombolola y’e Kyampisi ne Nakifuma. Baabazingirizza mu kabuga k’e Kiyunga oluvannyuma lwa mmotoka yaabwe okwabika omupiira.\nAkulira abatangira okuzza emisango ku poliisi y’e Naggalama, Swaibu Kiryowa yategeezezza nti, baabadde baakamala okulawuna ne babagamba nti, waliwo mmotoka erabika okuba ey’ababbi. Takisi n’embuzi biri ku poliisi y’e Naggalama.\nAduumira Poliisi eno Boniface Kinyera yategeezezza nti, baakwongera okusuula emisanvu bamalewo ababbi bano. Yeebazizza abatuuze okukolagana ne poliisi nga bagibagulizaako.


Tobaako Ludda lw’Owagira mu Bintu by’Ensi Eno Eyeeyawuddemu | Ogw’Okusoma\nBISOME MU Albanian American Sign Language Amharic Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga (Malawi) Chitumbuka Chiyao Chuvash Colombian Sign Language Croatian Czech Danish Dutch Ecuadorian Sign Language English Estonian Fijian Finnish Finnish Sign Language French Georgian German Greek Guarani Gujarati Gun Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Italian Sign Language Japanese Japanese Sign Language Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Lucholi Luganda Lunyankore Luo Luswayiri Luwalabu Macedonian Macua Malagasy Malay Malayalam Marathi Maya Mexican Sign Language Mongolian Moore Ndau Ndebele (Zimbabwe) Nepali Norwegian Nyungwe Oromo Ossetian Pangasinan Papiamento (Aruba) Papiamento (Curaçao) Persian Peruvian Sign Language Pidgin (Cameroon) Polish Polish Sign Language Portuguese Punjabi Quechua (Bolivia) Romanian Russian Russian Sign Language Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spanish Spanish Sign Language Sranantongo Swedish Tagalog Tajiki Tamil Tatar Telugu Tetun Dili Thai Tigrinya Tok Pisin Tshwa Turkish Turkmen Tuvaluan Tzotzil Ukrainian Urdu Urhobo Uzbek Venezuelan Sign Language Vietnamese Waray-Waray Wolaita Yoruba Zande Zapotec (Isthmus) Zimbabwe Sign Language\n“Ebya Katonda mubiwe Katonda.”—MAT. 22:21.\nENNYIMBA: 33, 137\nYakuwa atwala atya gavumenti z’abantu?\nKiki kye tusaanidde okukola bwe tukisanga nga kizibu okusigala nga tetuliiko ludda lwe tuwagira mu bintu by’ensi eno?\nKiki kye tuyigira ku baweereza ba Yakuwa abeewala okubaako oludda lwe bawagira mu bintu by’ensi eno?\n1. Tuyinza tutya okugondera Katonda ate nga mu kiseera kye kimu tugondera ab’obuyinza?\nEKIGAMBO KYA KATONDA kitukubiriza okugondera ab’obuyinza, naye ate kitugamba okugondera Katonda, so si abantu. (Bik. 5:29; Tit. 3:1) Kati olwo tugambe nti Bayibuli ekontana? Nedda! Yesu yatuwa omusingi ogutuyamba okumanya engeri ekyo gye tuyinza okukikolamu. Yagamba nti: “Ebya Kayisaali mubiwe Kayisaali, naye ebya Katonda mubiwe Katonda.”  (Mat. 22:21) Tuyinza tutya okukolera ku bigambo bya Yesu ebyo? Tuyinza okubikolerako nga tugondera amateeka ab’obuyinza ge bateekawo, nga tussa ekitiibwa mu bakungu ba gavumenti, era nga tusasula emisolo egiba gigerekeddwa. (Bar. 13:7) Naye singa ab’obuyinza batugamba okukola ekintu ekikontana n’amateeka ga Katonda, tetubagondera.\n2. Tukiraga tutya nti tetulina ludda lwe tuwagira mu by’obufuzi by’ensi eno?\n2 Engeri emu gye tuwaamu Katonda ebibye, kwe kwewala okubaako oludda lwe tuwagira mu by’obufuzi by’ensi. (Is. 2:4) Bwe kityo, tetuwakanya gavumenti z’abantu kubanga Katonda y’azireseewo zigire nga zifuga; era tetwenyigira mu bintu ebitumbula mwoyo gwa ggwanga. (Bar. 13:1, 2) Tetuwa ndowooza yaffe ku mateeka gavumenti g’essaanidde okuyisa, tetulonda, tetwesimbawo, era tetulwanyisa gavumenti.\n3. Lwaki tulina okwewala okubaako oludda lwe tuwagira mu by’obufuzi?\n3 Waliwo ensonga nnyingi lwaki Katonda atugamba obutabaako ludda lwe tuwagira mu bintu by’ensi eno. Okusookera ddala, tukoppa Omwana we, Yesu Kristo, nga ‘tetuba ba nsi,’ kwe kugamba, nga twewala okwenyigira mu by’obufuzi n’entalo. (Yok. 6:15; 17:16) Era bwe tutabaako ludda lwe tuwagira mu bintu by’ensi eno, tuba tulaga nti tuwagira Obwakabaka bwa Katonda. Tetusobola kugamba bantu nti Obwakabaka bwa Katonda bwe bwokka obujja okugonjoola ebizibu byaffe ate mu kiseera kye kimu ne tuba nga tuwagira obufuzi bw’abantu. Ate era obutafaananako madiini ag’obulimba agaleetedde abagoberezi baago okweyawulayawulamu nga beenyigira mu by’obufuzi, ffe abaweereza ba Katonda ab’amazima tetwenyigira mu bya bufuzi ebyo era ekyo kituyambye okusigala nga tuli bumu.—1 Peet. 2:17.\n4. (a) Lwaki tusuubira nti kijja kweyongera okuba ekizibu okusigala nga tetuliiko ludda lwe tuwagira mu by’obufuzi? (b) Lwaki tulina okuba abamalirivu kati okusigala nga tetuliiko ludda lwe tuwagira mu bintu by’ensi eno?\n4 Kiyinzika okuba nga mu kitundu mwe tuli abantu n’ab’obuyinza tebatukaka kwenyigira mu bya bufuzi. Kyokka, ng’enkomerero egenda esembera, tusuubira nti kijja kweyongera okuba ekizibu gye tuli okusigala nga tetuliiko ludda lwe tuwagira mu by’obufuzi. Olw’okuba leero ensi ejjudde abantu ‘abatakkiriza kukkaanya’ era ‘abakakanyavu,’ tusuubira nti ejja kweyongera bweyongezi kweyawulamu. (2 Tim. 3:3, 4) Mu nsi ezimu wabaddewo enkyukakyuka mu by’obufuzi ezizzeewo amangu era baganda baffe mu nsi ezo boolekaganye n’okusoomooza okw’amaanyi mu nsonga ey’obutabaako ludda lwe bawagira mu by’obufuzi. Olaba ensonga lwaki tulina okuba abamalirivu kati okusigala nga tetuliiko ludda lwe tuwagira? Bwe tunaalinda embeera ezitugezesa mu nsonga eyo zimale okutuuka, kiyinza okutubeerera ekizibu okusigala nga tuli beesigwa eri Yakuwa. Kati olwo tuyinza tutya okwetegeka tusobole okusigala nga tetuliiko ludda lwe tuwagira mu bintu by’ensi eno eyeeyawudde? Ka tulabeyo ebintu bina bye tuyinza okukola.\nGAVUMENTI Z’ABANTU ZITUNUULIRE NGA YAKUWA BW’AZITUNUULIRA\n5. Yakuwa atwala atya gavumenti z’abantu?\n5 Ekintu ekisooka ekinaatuyamba okusigala nga tetuliiko ludda lwe tuwagira mu by’obufuzi kwe kutunuulira gavumenti z’abantu nga Yakuwa bw’azitunuulira. Wadde nga gavumenti ezimu ziyinza okulabika ng’ennungi, kikulu okukijjukira nti Katonda teyatonda bantu nga balina okwefuga. (Yer. 10:23) Gavumenti z’abantu zitumbula mwoyo gwa ggwanga, oguviirako abantu okweyawulayawulamu. N’abafuzi abasingayo obulungi tebasobola kugonjoola bizibu by’abantu byonna. Ate era okuva mu 1914, gavumenti z’abantu zaafuuka balabe b’Obwakabaka bwa Katonda, obunaatera okuzizikiriza.—Soma Zabbuli 2:2, 7-9.\n6. Tuyinza tutya okukolagana obulungi n’ab’obuyinza?\n6 Katonda akyaleseewo gavumenti z’abantu kubanga zireetawo emirembe emisaamusaamu, ekyo ne kitusobozesa okubuulira amawulire amalungi ag’Obwakabaka. (Bar. 13:3, 4) Katonda era atukubiriza n’okusabira ab’obuyinza, naddala bwe baba ng’ebyo bye bagenda okusalawo bikwata ku kusinza okw’amazima. (1 Tim. 2:1, 2) Oluusi bwe tuba nga tuyisiddwa mu ngeri eteri ya bwenkanya, tusaba gavumenti okutuyamba, ng’omutume Pawulo bwe yakola. (Bik. 25:11) Wadde nga Bayibuli egamba nti gavumenti z’ensi ziri mu buyinza bwa Sitaani, omulabe wa Katonda, tegamba nti buli ali mu buyinza Sitaani aba amukozesa butereevu. (Luk. 4:5, 6) N’olwekyo, tusaanidde okwewala okugamba nti omufuzi ono oba oli Sitaani amukozesa. Mu kifo ky’ekyo, bwe tuba tukolagana ‘n’abafuzi n’ab’obuyinza,’ twewala ‘okuboogerako obubi.’—Tit. 3:1, 2.\n7. Kiki kye tusaanidde okwewala?\n7 Tukiraga nti tugondera Katonda nga twewala okubaako munnabyabufuzi gwe tuwagira oba ekibiina ky’eby’obufuzi kye tuwagira ka kibe nti programu z’omuntu oyo oba ez’ekibiina ekyo zirabika ng’ennungi. Kyokka ekyo oluusi tekiba kyangu. Ng’ekyokulabirako, watya singa waliwo ekibiina ky’abantu abagezaako okuggya gavumenti mu buyinza ate nga gavumenti eyo ebadde etulugunya abantu ba Katonda? Tuyinza obuteekalakaasiza wamu na bantu abo, naye kyandiba nti mu mutima gwaffe tubawagira? (Bef. 2:2) Ebigambo byaffe, ebikolwa byaffe, n’ebyo ebiri mu mitima gyaffe birina okulaga nti tetuliiko ludda lwe tuwagira mu by’obufuzi by’ensi eno.\nMUBEERE “BEEGENDEREZA” NAYE NGA “TEMULIIKO KYA KUNENYEZEBWA”\n8. Tuyinza tutya okuba ‘abeegendereza’ ate era ne ‘tutabaako kya kunenyezebwa’ nga twolekagana n’embeera ezisoomooza?\n8 Ekintu eky’okubiri ekiyinza okutuyamba okwewala okubaako oludda lwe tuwagira kwe kubeera ‘abeegendereza ng’emisota ng’ate tetuliiko kya kunenyezebwa ng’amayiba’ nga twolekagana n’embeera ezisoomooza. (Soma Matayo 10:16, 17.) Tukiraga nti tuli beegendereza nga tulengerera wala akabi, era tusigala nga tetuliiko kya kunenyezebwa nga tetwekkiriranya. Lowooza ku mbeera zino wammanga n’engeri gye tuyinza okuzaŋŋangamu.\n9. Kiki kye tulina okwegendereza nga twogera n’abalala?\n9 Nga twogera n’abalala. Tulina okuba abeegendereza nga waliwo abantu aboogera ku nsonga z’eby’obufuzi. Ng’ekyokulabirako, bw’oba obuulira, weewale okutendereza oba okukolokota enkola z’ekibiina ky’eby’obufuzi oba eza munnabyabufuzi. Mu kifo ky’okwogera ku ebyo abantu bye baagala okukola okusobola okugonjoola ebizibu ebiriwo, kozesa Bayibuli okulaga abantu engeri Obwakabaka bwa Katonda gye bujja okugonjoolamu ebizibu ebyo. Singa abantu abamu batandika okuwa endowooza zaabwe ku bintu, gamba ng’okulya ebisiyaga, okuggyamu embuto, balage ekyo Bayibuli ky’egamba ku bintu ebyo n’engeri gy’ofuba okukolera ku bulagirizi obugirimu. Ng’oyogera n’abantu ku nsonga ezo, weewale okwogera ebintu ebirina akakwate n’eby’obufuzi. Tetuwa ndowooza yaffe ku mateeka ki gavumenti g’erina okussaawo, okuggyawo, oba okukyusaamu, era tetugezaako kukaka balala kutunuulira bintu nga ffe bwe tubitunuulira.\n10. Tuyinza tutya okukuuma endowooza yaffe obutayonoonebwa ebyo ebifulumira ku mikutu gy’empuliziganya?\n10 Emikutu gy’empuliziganya. Oluusi amawulire agafulumira ku mikutu gy’empuliziganya gafulumizibwa mu ngeri erimu kyekubiira. Oluusi bannabyabufuzi bakozesa emikutu gy’empuliziganya okusaasaanya endowooza zaabwe. Mu nsi ezimu, gavumenti ze zisalawo ebyo ebirina okufulumira mu mawulire. Singa bannamawulire babaako oludda lwe beekubiddeko, tulina okwewala okutwalirizibwa endowooza zaabwe. Weebuuze, ‘Waliwo omuntu gwe nnyumirwa okuwuliriza ku leediyo oba ku ttivi olw’okuba nkiraba nti endowooza ze ezikwata ku by’obufuzi zirimu omulamwa?’ Bwe kiba kityo, weewale okuwuliriza oba okulaba programu ezirimu kyekubiira mu by’obufuzi. Mu kifo ky’ekyo, fuba okulaba nti programu z’owuliriza oba z’olaba teziriimu kyekubiira. Era bulijjo by’owuliriza bigeraageranye “ku mutindo gw’ebigambo eby’omuganyulo” ebiri mu Bayibuli.—2 Tim. 1:13.\n11. Okwagala ennyo ebintu kuyinza kutya okutulemesa okusigala nga tetuliiko ludda lwe tuwagira mu by’obufuzi?\n11 Eby’obugagga. Bwe tuba nga twagala nnyo ebintu, kiyinza okutubeerera ekizibu okusigala nga tetuliiko ludda lwe tuwagira nga wazzeewo okugezesebwa. Mwannyinaffe Ruth ow’omu Malawi yalaba Abajulirwa ba Yakuwa abatali bamu abaagwa mu mutego ogwo bwe baali bayigganyizibwa mu myaka gya 1970. Agamba nti: “Tebaali beetegefu kwerekereza bulamu obulungi bwe baalimu. Abamu ku bo twagenda nabo mu buwaŋŋanguse naye oluvannyuma ne basalawo okwegatta ku kibiina ky’eby’obufuzi ekyali mu buyinza ne baddayo ewaabwe olw’okuba baali tebaagala kweyongera kubeera mu mbeera enzibu gye twalimu mu nkambi y’abanoonyi b’obubudamu.” Naye abaweereza ba Yakuwa bangi basigadde tebaliiko ludda lwe bawagira mu by’obufuzi wadde ng’embeera y’eby’enfuna ebanyigiriza oba wadde nga bafiiriddwa ebintu byabwe byonna.—Beb. 10:34.\n12, 13. (a) Yakuwa atwala atya abantu bonna? (b) Tuyinza tutya okumanya obanga twenyumiriza ekisukkiridde mu ggwanga lyaffe?\n12 Okwenyumiriza ekisukkiridde. Abantu batera okwenyumiririza mu langi yaabwe, eggwanga lyabwe, obuwangwa bwabwe, ebibuga byabwe, oba ensi yaabwe. Naye bwe twenyumiririza ekisukkiridde mu mawanga gaffe, obuwangwa bwaffe, oba ensi yaffe tuba tetulina ndowooza Yakuwa gy’alina ku bufuzi bw’abantu ne ku bantu. Kya lwatu nti Katonda tatugamba kukyawa buwangwa bwaffe. Yatutonda nga tuli ba njawulo era enjawulo ezo ziraga nti emirimu gye gya kitalo. Wadde kiri kityo, tusaanidde okukijjukira nti mu maaso ga Katonda, abantu bonna benkanankana.—Bar. 10:12.\n13 Okwenyumiririza ennyo mu mawanga kye kisinga okuleetera abantu okuba ne mwoyo gwa ggwanga, era kiyinza okuleetera omuntu okubaako oludda lw’awagira mu bintu by’ensi eno. Abakristaayo nabo basobola okugwa mu katego ako, kubanga ne mu kyasa ekyasooka Abakristaayo abamu baasosola baganda baabwe olw’amawanga gaabwe. (Bik. 6:1) Tuyinza tutya okukimanya nti twenyumiriza ekisukkiridde? Watya singa ow’oluganda oba mwannyinaffe ow’eggwanga eddala abaako amagezi g’akuwa. Onoogagaana ng’ogamba nti, ‘Wano ffe engeri gye tukolamu ebintu esinga eyammwe’? Mu kifo ky’okukola bw’otyo, osaanidde okukolera ku kubuulirira kuno: ‘Mu buwombeefu, mukitwale nti abalala babasinga.’—Baf. 2:3.\nYAKUWA ASOBOLA OKUKUYAMBA\n14. Okusaba kuyinza kutya okutuyamba, era waayo ekyokulabirako okuva mu Bayibuli?\n14 Ekintu eky’okusatu ekisobola okutuyamba okusigala nga tetuliiko ludda lwe tuwagira kwe kusaba Yakuwa atuyambe. Singa wabaawo ekintu ekitali kya bwenkanya gavumenti ky’ekola, saba Yakuwa akuwe omwoyo gwe omutukuvu gukuyambe okwoleka obugumiikiriza n’okwefuga osobole okugumira embeera eyo. Era osobola okusaba Yakuwa akuyambe okulaba amangu embeera eyinza okukifuula ekizibu gy’oli okusigala nga toliiko ludda lw’owagira mu bintu by’ensi eno era akuyambe okumanya eky’okukola. (Yak. 1:5) Bw’osibibwa mu kkomera oba bw’oweebwa ekibonerezo olw’okunywerera ku kusinza okw’amazima, saba Yakuwa akuwe amaanyi n’obuvumu osobole okunywerera ku kituufu n’okugumira embeera yonna, k’ebe nzibu etya.—Soma Ebikolwa 4:27-31.\n15. Bayibuli eyinza etya okutuyamba okusigala nga tetuliiko ludda lwe tuwagira? (Laba akasanduuko “Ekigambo kya Katonda Kyabanyweza.”)\n15 Yakuwa asobola okukunyweza ng’akozesa Ekigambo kye. Fumiitiriza ku byawandiikibwa ebisobola okukuyamba okusigala nga toliiko ludda lw’owagira ng’oyita mukugezesebwa. Bikwate mu mutwe, bisobole okukunyweza singa otuuka mu mbeera nga tolina Bayibuli. Ekigambo kya Katonda era kisobola okunyweza okukkiriza kw’olina mu bisuubizo bya Katonda. Okukuumira ebisuubizo bya Katonda mu birowoozo byaffe kisobola okutuyamba okugumira okuyigganyizibwa. (Bar. 8:25) Kwata ebyawandiikibwa ebyogera ku bintu by’osinga okwesunga okulaba nga bituukirira mu nsi empya, era okube akafaananyi ng’oli mu nsi empya ng’olaba ebintu ebyo bituukiridde.\nYIGIRA KU BAWEEREZA BA KATONDA ABAASIGALA NGA BEESIGWA\n16, 17. Kiki kye tuyigira ku kyokulabirako abaweereza ba Yakuwa abaasigala nga beesigwa kye bassaawo? (Laba ekifaananyi ku lupapula 27.)\n16 Ekyokulabirako abaweereza ba Yakuwa abeesigwa kye bassaawo nakyo kisobola okutuyamba okusigala nga tetuliiko ludda lwe tuwagira. Bwe tufumiitiriza ku ngeri gye beeyisaamu nga bagezesebwa kisobola okutuyamba okufuna amagezi n’amaanyi ge twetaaga okusobola okugumiikiriza. Ng’ekyokulabirako, Saddulaaki, Mesaki, ne Abeduneego baagaana okusinza ekibumbe ekyali kikiikirira obufuzi bwa Babulooni. (Soma Danyeri 3:16-18.) Okusoma ku bumalirivu bwe baayoleka kiyambye Abajulirwa ba Yakuwa bangi leero okuba abamalirivu obutasinza bbendera z’amawanga. Yesu naye teyeenyigira mu bya bufuzi n’obukuubagano eby’ensi eno. Yakimanya nti ekyokulabirako ekirungi kye yassaawo kyandiyambye abagoberezi be. Yabagamba nti: “Mugume! Nze mpangudde ensi.”—Yok. 16:33.\n17 Waliwo Abajulirwa ba Yakuwa bangi ab’omu kiseera kyaffe abasigadde nga tebaliiko ludda lwe bawagira mu by’obufuzi. Abamu batulugunyiziddwa, basibiddwa mu makomera, oba battiddwa olw’okukkiriza kwabwe. Ekyokulabirako kye bassaawo kisobola okukuyamba nga bwe kyayamba Ow’oluganda Barış ow’omu Turkey, eyagamba nti: “Ow’oluganda omuto Franz Reiter yattibwa olw’okugaana okuyingira amagye ga Hitler. Ebbaluwa gye yawandiikira maama we mu kiro mwe yattirwa yalaga nti yali yeesiga nnyo Yakuwa, era ndi mumalirivu okumukoppa nga ntuuse mu mbeera egezesa.” \n18, 19. (a) Bakkiriza banno bayinza batya okukuyamba okusigala nga toliiko ludda lw’owagira mu bintu by’ensi? (b) Kiki ky’osaanidde okumalirira okukola?\n18 Bakkiriza banno nabo basobola okukuyamba. Tegeeza abakadde ku bintu ebigezesa obwesigwa bwo ku nsonga y’obutabaako ludda lw’owagira mu bintu by’ensi eno era basabe bakuwe amagezi agava mu Bayibuli. Bakkiriza banno basobola okukuyamba singa bamanya ku kusoomooza kw’oyolekagana nakwo. Bagambe bakusabire. Kya lwatu nti bwe tuba nga twagala baganda baffe okutuyamba n’okutusabira, naffe tulina okukola kye kimu. (Mat. 7:12) Bw’oba wandyagadde okumanya amannya g’ab’oluganda abali mu makomera olw’obutabaako ludda lwe bawagira mu by’obufuzi, genda ku mukutu gwaffe jw.org wansi w’ekitundu “Jehovah’s Witnesses Imprisoned for Their Faith—By Location” wansi w’omutwe NEWSROOM > LEGAL DEVELOPMENTS. Osobola okulondayo agamu ku mannya ga baganda baffe abo n’osaba Yakuwa abayambe okusigala nga banywevu era nga beesigwa gy’ali.—Bef. 6:19, 20.\n19 Ng’enkomerero egenda esembera, tusuubira nti gavumenti z’abantu zijja kweyongera okutupikiriza okubaako oludda lwe tuwagira mu by’obufuzi. N’olwekyo, kino kye kiseera okuba abamalirivu okusigala nga tetuliiko ludda lwe tuwagira mu bintu by’ensi eno eyeeyawuddemu.\n^  (akatundu 1) Mu kwogera ku Kayisaali, Yesu yali ategeeza gavumenti z’abantu. Mu kiseera ekyo Kayisaali ye yali omufuzi ow’oku ntikko.\n^  (akatundu 17) Laba ekitabo Jehovah’s Witnesses—Proclaimers of God’s Kingdom, lup. 662; n’akasanduuko “Yafa olw’Okuweesa Katonda Ekitiibwa” mu ssuula 14 mu kitabo God’s Kingdom Rules!\nEkigambo kya Katonda Kyabanyweza\n“Okufumiitiriza ku bigambo ebiri mu Engero 27:11, Matayo 26:52, ne Yokaana 13:35 kyannyamba okuba omumalirivu obutayingira magye. Ebyawandiikibwa ebyo era byannyamba okusigala nga ndi mukkakkamu nga ngezesebwa.”—Andriy, ow’omu Ukraine.\n“Ebigambo ebiri mu Isaaya 2:4 byannyamba okusigala nga siriiko ludda lwe mpagira mu by’obufuzi wadde nga tekyali kyangu. Nnalowoozanga ku mirembe n’obutebenkevu ebijja okubeera mu nsi empya nga tewakyali muntu akwata kya kulwanyisa kutuusa kabi ku munne.”—Wilmer, ow’omu Colombia.


Translation of the meaning of Sura Al-Bayyina - الترجمة اللوغندية - المؤسسة الإفريقية للتنمية - Noble Quran encyclopedia\n1. Abajeemu mu bantu abaweebwa e kitabo, n'abo abagatta ebintu ebirala ku Katonda, tebaali baakuva ku nzikiriza yaabwe enkyamu okutuusa nga obunnyonnyofu bubajjidde.\n2. Nga, ye Mubaka (Nabbi Muhammad) eyatumwa okuva ewa Katonda, nga asoma ekitabo ekitukuvu (Kur'ani).\n3. Ekirimu amateeka amalambulukufu.\n4. Era abantu abo abaweebwa e kitabo tebayawukanayawukana okutuusa nga obunnyonnyofu bumaze okubajjira.\n5. So nga ate tebaalagirwa okugyako okusinza Katonda yekka nga buli kyebakola bakikola ku lulwe yekka, awatali ku mugattirizaako kantu konna. Era nga bateekwa okuyimirizaawo e sswala n’okutoola Zzaka. Era nga eyo nno y'eddiini ennambulukufu.\n6. Mazima abo abaajeema mu bantu abaaweebwa e kitabo n’abo abagatta ku Katonda e bintu ebirala bakuyingira omuliro Jahannama mwe bagenda okubeera olubeerera. Abo nno be babi okusinga ebitonde ebirala byonna.\n7. Mazima abo abakkiriza ne bakola e mirimu e mirungi be balungi okusinga ebitonde byonna.\n8. E mpeera yaabwe ewa Katonda waabwe kubayingiza jjana eyitibwa Aden, nga emigga gikulukutira mu yo. Baakugibeeramu olubeerera. Katonda yabasiima nabo ne bamusiima. Ebyo nno bigenda kufunwa oyo eyatya omuleziwe (Katonda).\n(Send note: الترجمة اللوغندية - المؤسسة الإفريقية للتنمية - Sura:Al-Bayyina - Aya:)


Engeri y’okwewala akalippagano k’ebidduka ku luguudo lwe Ntebe\nOLUGUUDO lw’e Ntebe lwe luguudo lwokka lwe tulina olututwala ku kisaawe ky’ennyonyi e Ntebe ne mu maka g’obwapulezidenti.\nLutambuza abakungu bangi okuli omukulembeze w’eggwanga n’abagenyi ab’enjawulo abakyalira Uganda oba nga bazze mu nkuhhaana ez’enjawulo.\nWabula newankubadde ng’oluguudo luno lukulu nnyo eri eggwanga, obulippagano bw’ebidduka tebuluggwaako naddala ku makya ng’abantu bagenda ku mirimu n’abaana nga bagenda ku masomero n’ekiro nga badda awaka.\nEBIFO EBISINGA OKUBEERAMU AKALIPPAGANO\nKu luguudo lw’e Ntebe, akalippagano kasinga kubeerawo ku makya n’olweggulo mu nnaku ez’okukola (okuva ku Mmande okutuuka ku Lwokutaano) ate ku Lwomukaaga atera okubeerayo emisana.\nKu makya naddala mu biseera by’abaana eby’okusoma, akalippagano katera okutandika ku ssaawa 12:30 okutuuka ku ssaawa 3:00 ez’oku makya nga katandikira Lweza-Kajjansi, Sseguku okutuuka e Zana eri abadda e Kampala.\nNg’oyisizza Zana, akalippagano kaddamu Najjanankumbi oluusi okutandikira ku Freedom City oba ku Siteera e Namasuba.\nLwaki akalippagano kabeera mu bifo bino\nEssaawa z’oku makya, abantu babeera bangi abagenda ku mirimu ng’ate abasinga bagendera mu mmotoka zaabwe abalala ne balinnya takisi ekireetera emmotoka okubeera ennyingi ku kkubo.\nOlw’okuba ng’abazadde baba batwala abaana ku masomero, emmotoka ezisinga obungi zibeera ziva ku kkubo nga ziweka ku masomero ag’enjawulo ate endala nga zidda ku kkubo okuva ku masomero ekintu ekyongera akalippagano.\nEmmotoka ziriooaganira nnyo ne ku nkulungo e Kibuye olwo akalala n’okasanga ku ssaawa ya Kkwiini.\nOkwewala akalippagano ku luguudo luno\n1. Julius Tamale, akolera mu Kampala ng’avuga mmotoka ye ey’obuyonjo agamba nti ng’ova e Ntebe okudda e Kampala, tewali makubo mangi g’oyinza kuyitamu n’osala akalippagano wabula oyinza okusalirako e Zana n’oyita e Nyanama, Kabowa n’ogwa mu Ndeeba awo n’odda ku Lubiri n’oyitira mu Kisenyi okutuuka wakati mu kibuga.\nWabula ekkubo lino newankubadde nga bangi balikwata okwewala akalippagano, ate beesanga batubidde kubanga abantu oluusi bafuna endowooza y’emu ne baddukira eyo ne beesanga ng’akalippagano nayo kabakwatiddeyoo ate ekisinga obubi nti poliisi y’ebidduka eyimirira mu Ndeeba erwawo okuta emmotoka zino ne balowooza ku ziri ku luguudo lunene.\nNg’ova e Kampala okudda be Ntebe, akalippagano k’ebidduka kasinga kubeerayo budde bwa kawungeezi.\n2. Amasomero agali ku luguudo luno, gasaanye okukwatagana gate abayizi ku biseera eby’enjawulo okwewala akalippagano.\nNg’odda e Ntebe, akalippagano katera kutandika ku ssaawa 12:30 oba ku ssaawa emu ey’akawungeezi. Wano ng’oggyeeko ku bitaala by’oku ssaawa ya Kkwiini, akalippagano akalala okasanga Katwe okutuuka ku nkulungo y’e Kibuye.\nBw’ova awo, akalippagano akalala akanene kali Namasuba ku siteegi okutuuka ku nkulungo ya Zzana wano atera okutandika saawa 11:00 ez’akawungeezi olw’abaana ababeera baggyibwa mu masomero okutuusa ku ssaawa nga ssatu ez’ekiro abantu abava mu Kampala okudda eka nga bakendedde.\n3. Okwewala akalippagano kano, omuntu asobola okuyitira ku Lubiri n’odda mu Ndeeba, n’oyitira e Nyanama n’ogguka e Zzana era oluguudo luno lwakolebwa bulungi. Wabula era jaamu oddamu okumusanga e Zzana.\n4. Wabula ekitongole ky’ebyenguudo ekya UNRA kikola oluguudo lwa Entebbe Express Highway, olujja okuba olw’okusasulira. Luno lwakukendeeza akalippagano ku luguudo lw’e Ntebe.\nAbasinga okuleeta akalippagano\nEbiseera ebisinga enkula y’enguudo naddala mu nkulungo n’enguudo ezisala mu zinnaazo zireeta akalippagano kubanga weesanga ng’enguudo nga nnya zeegattira wamu oluusi ekivaako akalippagano.\nBaddereeva b’emmotoka ne bodaboda nabo ebiseera ebimu bakola kinene okuleeta akalippagano, tebalekera, bavuga ndiima n’ekimama ekireeta akalippagano.\nJoseph Mukiibi, ddereeva wa takisi ku siteegi y’e Ntebe mu ppaaka enkadde agamba nti aba poliisi y’ebidduka (tulafiki) nabo baleeta akalippagano naddala ku nkulungo nga bataako emmotoka ezimu ate endala ne bazeerabira.\nOkugeza ku ssaawa ya Kkwiini, emmotoka eziva mu ppaaka enkadde, bayinza okuzisiba okumala essaawa nnamba ng’endala zitambula!\n5. Minisita w’ebyentambula, Ying. John Byabagambi, yagambye nti Gavumenti efuba okulaba ng’enguudo eziddaabirizibwa ennaku zino zissibwako ab’ebigere n’ab’obugaali ne pikipiki we bayita. Yagambye nti kino kimu ku biyinza okumalawo akalippagano ku nguudo nga olw’e Ntebe.


Obadde okimanyi nti butto w’ekisubi akola...\nABATUUZE mu ggombolola y’e Ngogwe mu disitulikiti y’e Buikwe bawaddeyo ebirowoozo byabwe eri akakiiko akagatta enzikiriza mu Gwanga ku ngeri gye baagala Ssemateeka w’egwanga gye baagala akyusibwemu ku ngeri gye baagala okukulemberwamu Abatuuze balumirizza abakungu ba Gavumenti okuvvoola Ssemateeka aliwo mu kiseera kino mwe basinzidde okusaanyaawo ebibira, entobazzi n’okutyoboola eddembe ly’obuntu n'ebawa endowooza zaabwe nti, wabengawo ebbanga eggere okubaako kye bakyusa mu Ssemateeka.\nAbakulembeze b’abakiiko akagatta enzikiriza mu Uganda aka Inter Religious Council akaaweebwa omulimu gw’okukuhhaanya endowooza z’abantu ku ngeri gye baagala okukulemberwamu kaabadde mu disitulikiti y’e Buikwe okufunamu endowooza z’abantu Baakumbeddwaamu ssentebe w’akakiiko kano Bp. Dr. John Kakembo ow’Abadiventi eyawummula n’omuwandiisi w’akakiiko Joshua Kitaakule.\nBaakutuuka mu disitulikiti endala okuli; Luuka, Katakwi, Gulu ne Kaabalore Dr. Kakembo agambye nti baategeeza Pulezidenti Museveni nti ebintu tebigenda bulungi era Uganda eyinza okufuna obuzibu kyokka nga ye agamba nti, embeera nnungi era n'abakkiriza batambule eggwanga bakuhhaanye ebirowoozo by’abantu ku ngeri gye baagala Uganda ekulemberwemu Agambye nti essira baalisa ku nsonga musanvu okuli; 1 Entalo mu byobufuzi\n3 Obutonde bw’ensi\n7 Okussa ensonga zino mu nkola Baasoose kusisinkana bakulembeze ba disitulikiti n'oluvannyuma ne basisinkana abakulembeze ku mutendera gw’eggombolola n’abantu abassibwamu ebitiibwa ouwa endowooza zaabwe. Abatuuze baasabye okusiba Ssemateeka obutabeera wa kuzannyirako buli kiseera lwe wabaawo obwetaavu bw’abantu ssekinnoomu n'akyusibwa.\nKu bibira n’entobazzi bagala wassibwewo obukiiko ku butonde bw’ensi nga bulina obuyinza okukwata abatema ebibira n’abookya amanda kuba bangi bakolagana ne NFA oba NEMA ne basaanyaawo ebibira n’okwonoona entobazzi.\nBagamba nti okuva edda ng'abatuuze babeera n’ebibanja ebiriraanye ebibira kyokka nga tewali atema muti mu kibira okugyako okusennyaayo enku nti kyokka kati ebibira bitemwa balaba.\nBaawadde amagezi Pulezidenti abeere n’obuyinza ku nsonga z’ettaka ng'ayinza okuyisa ekiragiro n’ayimiriza abantu ababeera bagobeddwa mu bibira obutabaawo mulala aliddako.\nBaawadde ekirowoozo ku bamusigansimbi abagula ebyalo ne batema emiti n’okusaanyaawo ebibira n'okutunda emiti egikuumiddwa emyaka n’ebisiibo nga egya lubaale kibuyaga n'adoobya ebyalo.\nEra baagala wabeerewo enkyukakyuka mu byenjigiriza ng'omwana ali mu UPE asobola okuvuganya n’asomera mu ssomero ly'obwannannyiniokugenda mu yunivasite e Makerere. Ababba ensimbi z'omuwi w'omusolo ebyabwe babibowe n'ebibonerezo ebikambwe\nPoliisi ya Militale batadde ab'akakiiko k'ettaka ku bunkenke


Bukedde Online - Aba Poliisi bakwatiddwa lwa kufera obukadde 250\nMusaayimuto wa SLAU yeesunga 'Super'\nAba Poliisi bakwatiddwa lwa kufera obukadde 250\nAba poliisi abagambibwa okufera obukadde 250 omu abadde yakayimblwa ku by'okutta Kaweesi\nOmukuumi akkirizza okutta Sheikh\nKImbowa ne ASP Nkonge\nOFIISA wa poliisi mayinja asatu ne banne abalala babiri, babadde bamaze emyezi mukaaga nga baluka olukwe lw'okunyaga omugagga w'omu Kampala. Ku Mmande ya wiiki eno, ddiiru yakutuse wabula tebaategedde nti bagwa mu katego k'amagye.\nASP Simon Peter Nkonge, SPC Martin Kimbowa ne Allan Ssendegeya baakwatiddwa ku bigambibwa nti, baabadde baagala kunyaga Vincent Ruyinda nnannyini kizimbe kya Kooki Towers ekiri mu maaso ga CPS mu Kampala.\nEkizimbe kino kye kimu ku bisinga okulabika obulungi mu Kampala nga kyazimbibwa kumpi ddala n'ekitebe kya poliisi mu Kampala ekya CPS. Omwogezi w'ekitongole kya poliisi ekinoonyereza ku buzzi bw'emisango, Charles MansioTwine yagambye nti, Nkonge akolera ekitongole kya poliisi ekikola ku bya tekinologiya (ICT) wansi wa ofiisi eyitibwa ECM.\nYagasseeko nti, Kimbowa yali akolera Flying Squad kyokka endagaano ye yaggwaako era kati muntu waabulijjo ne Ssendegeya naye yagambye muntu waabulijjo. Kigambibwa nti, Nkonge ne banne, baatandika okuluka misoni y'okufuna ddoola 60,000 (mu za Uganda obukadde obukunukkiriza mu 250) okuva ku Ruyinda mu September w'omwaka oguwedde oluvannyuma lw'omu ku bantu ababadde bawa Nkonge amawulire okumutegeeza nti, Ruyinda mu 2014 bwe yali azimba ekimu ku bizimbe bye ku Buganda Road mu Kampala, yasaddaaka omuntu n'amuziika.\nBAASOOKA KUSABA OBUKADDE 70\nOmu ku baserikale abaategedde ku kukwatibwa kwa Nkonge ne banne yagambye nti, Nkonge yeesitula n'atuukirira Ruyinda n'amugamba nti, waliwo omusango gwe bali mu kunoonyerezaako ogw'okutta omuntu wabula bw'aba abawadde emitwalo ebiri egya ddoola, basobola okuguvaako.\nEnsonda zaategeezezza nti, Nkonge yagenda ewa Ruyinda n'akatabo mwe yali awandiise bwino we yenna era Ruyinda n'amugamba nti, bagenda kulaba bwe bakwatagana ensonga bazimalirize. Kigambibwa nti, obudde bwe bwatambula nga Ruyinda teyeenyeenya, Nkonge ne banne baalinnyisa ssente ne zituuka ku mitwalo mukaaga egya ddoola era okubakwata ze baabadde bakimye.\nENGERI GYE BAAKWATIDDWA\nTwine yagambye nti, baakolaganye n'ekitongole ky'amagye ekikessi ekya Chieftaincy of Military Intelligence (CMI) ne babakwata. Ruyinda, yakubidde Nkonge essimu n'amutegeeza nti, ssente zaabwe yabadde azifunye n'abalagirira mu kifo ekimu e Nsangi gye baba bamusanga azibawe. Bano olwatuuse, Ruyinda yabaggyiddeyo ssente n'azibawa olwo bambega ba CMI abaabadde bagudde kkava ne babakwata lubona ‘n'omunyago' gwabwe.\nTwine yagasseeko nti, bazze balwanyisa abamenyi b'amateeka mu kitongole kya poliisi ekinoonyereza ku buzzi bw'emisango era ku nkomerero y'omwaka oguwedde, abaserikale abawerako baakwatibwa n'abalala ne bagobwa mu kitongole kino. Nkonge, ye muserikale owookubiri ali ku ddaala lya ASP okukwatibwa mu bumenyi bw'amateeka omwaka guno.\nEyasoose okukwatibwa ye Careb Tashobya eyabadde akolera ku poliisi y'e Ntebe gwe baakutte ku bigambibwa nti yabadde asabye omusibe obukadde butaano okumuwa akakalu ka poliisi.\nOmwaka oguwedde, omuserikale omulala, ASP Bright Amutuhire eyali akulira ebikwekweto ku poliisi e Kajjansi yakwatibwa n'owa UPDF Richard Musinguzi nga kigambibwa nti yateega omusuubuzi w'ebyen-nyanja Tom Kisubika mu July wa 2019 ku Bayita Ababiri. Omwogezi wa poliisi mu Kampala n'emiriraano, Patrick Onyango yagambye nti, Nkonge ne banne, bagguddwaako omusango gw'okutiisatiisa omuntu ku ffayiro SD75/09/03/2020.\nNZE SINNASABA MUNTU YENNA SSENTE - NKONGE\nNkonge agambibwa okukulembera akabinja yagambye nti, kituufu baakwatiddwa era bakuumirwa ku poliisi e Kabalagala kyokka talina muntu yenna gwe yasabye ku ssente. "Tewali kya kukola naye byonna bya kupanga kubanga tewali bujulizi bwonna nti nze nasabye ssente," Nkonge bwe yategeezezza\nOkuloota embwa ngâ€™ekugoba kitegeeza ki?\nOkuloota ng'ozadde abalongo kitegeeza ki?\nOkuloota ngâ€™olima kitegeeza ki?\nAgafa ku bidduka: Laba omug...\nEmmotoka ezifiira ku nguudo zeeyongedde obungi nga kigambibwa nti ekizibu kivudde ku bbanga eddene lye zaamala...\nMusaayimuto wa SLAU yeesung...\nKAPITEENI wa St. Lawrence University (SLAU) mu Pepsi University League, Ibrahim Kasule amanyiddwa nga ‘Owen Baba...\nEyali ssita wa KCC ne Crane...\nBULI lw’okoona ku linnya lya Ibrahim Sekaggya, Abubaker Tabula, Wilber Musika n’abalala, Willy Kyambadde ayunguka...\nSsita wa Crested Cranes yee...\nOMUZIBIZI wa ‘Crested Crane’ ttiimu y’eggwanga ey’omupiira mu bakazi Jean Namayega Sseninde ayabulidde Queens Park...\nPoliisi eggalidde Nnaalongo...\nSSAALONGO ow’abakyala omunaana, puleesa zimukubye n’afiirawo nga poliisi eggalidde omu ku bakyala be mu kaduukulu....


Bukedde Online - Ow'emyaka 50 aguze malaaya n'afiira mu kikolwa\nAbasuubuzi bawambye essomero ne beegabanya...\nOwemyaka 50 aguze malaaya n'afiira mu kikolwa\nMpande nga bwabadde afaanana\nPOLIISI ekutte bamalaaya abateeberezebwa okwekobaana ne batta ssemaka owabakyala ababiri abadde kasitaama waabwe ow'olulango ne beekwasa mbu yafiiridde mu kikolwa.\nCharles Mpande myaka 50 omutuuze we Bumbo mu muluka gwe Buyijja mu gombolola ye Buwama mu Mpigi eyagenze okugula malaaya yesanyuseemu akiguddeko ba malaaya bwebekobaanye ne bamunyola ensingo ne bamutta nga kirowoozebwa nti baabadde baagala kumubbako ssente zeyabadde nazo.\nMpande eyazze ne mukwano gwe ategeerekeseeko erya Nyakuni ku looji za Henry Kivumbi ezimanyiddwa nga Mafu Mafu ezisangibwa eKyabadaaza mu gombolola ye Budde mu Butambala kigambibwa nti olw'esozze akasenge ne Nabatanzi baabadde bakatandika okwesanyusa Nabatanzi n'afuluma nga amuleseeyo naayita banne okuli Phiona Atuhaire ne Namugabo bamuyambeko okwambaza Mpande bamufulumye mu looji kuba ali bubi nnyo.\nOwa Poliisi ng'alaga loogi Mpande mwafiiridde\nWabula babadde bamutuusa ku mulyango naafa era nebatandika okunoonya entambula okutwala omulambo kyokka owa boda boda gwebasoose okuyita yeyabalonkomye ku poliisi era okukakkana nga poliisi ebakutte bakatuusa omulambo gwomugenzi mu makage era bonna ne bakwatibwa.\nAbakwatiddwa omunaana kuliko nannyini looji Henry Kivumbi ,Nyakuni eyabadde n'omugenzi era nga yayambyeko bamalaaya okutwala omulambo e Bumbo,Ssempala,Phiona Atuhire, Regina Nabunnya ne Nabatanzi agambibwa okuba nga yeyabadde ne Mpande mu kikolwa n'akutuka.\nWabula Nabatanzi yegaanye ebyokutta Mpande n'atageeza nti baabadde bakatandika okwesanyusaamu ne Mpande yagenze okulaba nga kasitoomaawe atandise okusesema bweyagenze okutemya ku banne baagenze okutuuka nga Mpande yeeyongera kubeera bubi baabadde baakatandika okumwambaza empale n'akutuka.\nNannyini looji Henry Kivumbi bino olwamugudde mu kutu nadduka kyokka poliisi n'esobola okumutaayiza era nakwatibwa naggalirwa nga poliisi bwekola okunonyereza. Omulambo gw'omugenzi poliisi ye Buwama eguggyeyo ne gutwalibwa e Mulago okwekebejjebwa okusobola okuzuula oba nga ddala omugenzi basse mutte.\nAbamu ku bamalaaya abaakwattiddwa abagambibwa okuyamba ku Nabatanzi okusitula omulambo gwa Mpande\nAboluganda lwa Mpande bagamba nti wandibaawo kobaane olwokutta omuntu waabwe kuba baamunonye bunonyi e Bumbo ne bamutwala wabula ne bakomyawo mulambo.\nOmugenzi alese bannamwandu babiri okuli Rose Mpande ne Teopista Nazziwa gwalinamu abaana 3 era nga alese n'abaana 6 kyokka Nazziwa mu kunyonnyola ku kya bba agambye nti abadde takimanyiko nti Mpanga agula ba malaaya era n'asaba poliisi enonyereze bulungi kuba kyandiba nga baamututteyo butwazi n'ekigendererwa kyokumutemula.\nAbakwate batwaliddwa ku poliisi ye butambala enkulu eKibibi era agduumira poliisi ye aBuwama Ben Igama nategeza nti abakwate baguddwako dda emisabngo gyobutemu nga okunonyereza bwekugenda mu maaso.\nMuseveni atongozza pulojekiti y'ebyobulimi n'obulunzi ya buwumbi 5 okulwanyisa ebbula mirimu mu bavubuka\nAb'e Mawokota batisse Katikkiro ettoffaali lya bukadde 52\nAbakiise aayisizza ekiteeso ekifuula Mityana munisipaali\nOmuzungu atondose n'afa e Kalangala; Enfa ye erimu amatankane


Bukedde Online - 'Mubunyise yintaneeti mu ggwanga'\nKATIKKIRO wa Buganda Charles Peter Mayiga asabye gavumenti ebunyise yintaneeti mu ggwanga kiyambe okutumbula ebyempuliziganya.\nKatikkiro ng’ayanirizza minisita Nabakooba e Mmengo.\nKATIKKIRO wa Buganda Charles Peter Mayiga asabye gavumenti ebunyise yintaneeti mu ggwanga kiyambe okutumbula ebyempuliziganya.\nBino yabyogeredde Bulange - Mmengo ku Lwokutaano lwa wiiki ewedde bwe yabadde ayaniriza Minisita w'amawulire, tekinologiya n'okuluhhamya eggwanga Judith Nabakooba eyamukyalidde. "Ensi kati efugibwa tekinologiya ng'atamulina talina kyasobola kukola.\nNoolwekyo gavumenti esaanye ebunyisa yintaneeti kubanga eriko amawulire mangi,ag'omugaso eri omuntu," Mayiga bwe yasabye.\nKatikkiro yawabudde gavumenti okukozesa obulungi aboogezi b'ebitongole byayo, bateeke essira ku kuwa bannansi amawulire agakwata ku nkulaakulana era agabatwala mu maaso okusinga okwogera ebyobufuzi byokka buli kadde.\nKu kulondebwa kwa Nabakooba, Mayiga yamukulisizza n'amutegeeza nti minisitule gye yaweereddwa nkulu ku nkulaakulana y'eggwanga.\nMu kwogera kwe, Nabakooba yasabye Mmengo okuyamba ku gavumenti eyawakati ng'etuusa amawulire n'obubaka bw'enkulaakulana eri bannansi kubanga waliwo abantu bangi abassa ekitiibwa mu kigambo ekiva mu Bwakabaka.\n"Ssebo Katikkiro nkwebaza olwa kaweefube akolebwa okukulaakulanya abantu b'Obwakabaka naddala mu nteekateeka y'emmwaaanyi terimba", bwe yamwebazizza.\nRDC ayimirizza abagambibwa okwenyigira mu mivuyo gy'ettaka lya Bisase Kisosonkole


Bukedde Online - Munnamagye aleese bwino ku bajaasi abatta Kaweesi\nPoliisi ezudde bokisi omuli omusaayi gw'ow...\nMUNNAMAGYE eyadduka ayogedde ebyama ku batta eyali omwogezi wa poliisi, Andrew Felix Kaweesi ne Joan Kagezi amagye ne gayisa ekiragiro akwatibwe.\nLt. Isaac Rutagatina Sankara eyali akulira eby'amateeka mu kitongole ky'amagye ekirwanyisa abatujju ekya Anti - Terrorism Task Force (JATT) ekikolera wansi w'ekitongole ky'amagye ekikessi ekya CMI, yatadde obutambi ku mikutu gya yintanenti ng'alumiriza abeebyokwerinda okubeera emabega w'okuttibwa kwa Kaweesi ne Kagezi.\nKaweesi yatemulwa nga March 17, 2017 e Kulambiro bwe yali agenda ku mulimu ku ssaawa 3:00 ez'okumakya ate Kagezi yatemulwa mu 2015 ng'adda ewuwe e Kiwatule ku ssaawa nga nga 2:30 ez'ekiro.\nMu bwino gwe yatadde ku mikutu gya yintanenti, Lt. Sankara yabadde abwolekeza Pulezidenti Museveni, omuduumizi wa UPDF, Gen. David Muhoozi ssaako abakulembeze abalala mu ggwanga.\nLt. Sankara alumiriza bakama be mu kitongole kya CMI okubeera emabega w'ettemu lino n'agamba nti, era bano, be baali emabega w'okusiiga eyali omuduumizi wa poliisi mu ggwanga, Gen. Kale Kayihura enziro ne bamusibako emisango egitali gimu omuli egy'obutemu, okulya mu nsi olukwe n'emirala.\nOmwogezi wa UPDF, Brig. Gen. Flavia Byekwaso yagambye nti, Lt. Sankara yadduka mu magye era baayisizza ekiragiro okumukwata wonna we bamusanze ne poliisi y'ensi yonna baagitegeezezza n'eyisa ekibaluwa kibakuntumye (red notice).\nYagasseeko nti, bwe banaamukwata waakuvunaanibwa omusango gw'okusaasaanya pokopoko ow'obulabe ku magye era wa kusimbibwa mu kkooti y'amagye avunaanibwe. Yayongeddeko nti, waliwo engeri nnyingi Lt. Sankara ze yabadde asobola okuyitamu okulaga ennyiike gy'alina ku mutima wabula yasazeewo okwonoona erinnya ly'abakulu mu magye.\nKu by'okutta Kaweesi yagambye nti, olukwe lwapangibwa ba CMI ne bakwata abasajja Gavumenti be yali yawa ekisonyiwo nga bavudde mu kibinja kya ADF okulaga nti, ADF ye yali emabega w'ettemu lino.\nAte ku Kagezi yagambye nti, bwe yattibwa, CMI yakwata omusajja Abdul Ssemujju Minana mu 2017 nga bagamba nti, Nixon Agasirwe ye yali amutumye okukola ettemu lino kyokka obujulizi ne bubula.\nBakubye empuku za Gaddafi


Bukedde Online - Obadde okimanyi nti butto w'ensigo z'amapaapaali akola ku maaso ne kookolo ? Soma wano mu mboozi z'omukenkufu\nKajjansi ekyusizza ekisaawe okuwandula Vip...\nAbamu bakoma ku kugalya ne gabawoomera naye bw'obabuuza emigaso gyago batono abagimanyi. Ate abagalya bakoma ku kibala ne beerabira nti, ensigo osobola okuzikolamu butto.\nOmunoonyereza Christopher Columbus yalituuma ‘malayika w'oku nsi' kubanga mu bibala bye yazuula yaliraba nga lya njawulo. Mu ssaayansi baliyita ‘Karika pawpaw' era wano we wava erinnya lyago egganzi erya ‘pawpaw'. Naye obusigo obwo bw'osuula ka nkulage emigaso gyabwo ssinga obeera obukamuddemu butto.\nEMIGASO GYA BUTTO 1 Butto ono, ayamba okugonza ennyama. Waliwo ensobi ekolebwa abatambuza ente abazitulugunya ne kizireetera okusiba ennyama, kati abantu bagenda okugirya nga yakapye n'ebasiba embuto. Kyokka bw'onywa butto ono akuyamba okugonza olubuto.\nEra ayamba omuntu obutafuna mmeeme eya wansi. Obuteesiba lubuto omuteeka ku mazzi agabuguma, era abantu abatalya mmere erimu kiriisa ekizimba omubiri tebasobola kubikubaakuba ky'ova owulira nti, gundi tanywa mata, talya nnyama n'ebirala, naye butto w'amapaapaali amalawo embeera eno.\n2 Alimu ekirungo ekyoza omusaayi ate alimu ne Vitamiini C, ayamba okukuuma omubiri nga tegulwalalwala ne bw'oba tolidde ppaapaali lyennyini.\n4 Butto ono era ayamba okutangira kookolo w'ekyenda, kubanga bw'aggyawo olubuto okwesiba n'alwoza tewabaawo mmere esobola kwesibira mu kyenda ekiyamba ekyenda obutavundiramu mmere na kusomba ndwadde.\n5 Ayamba okugoba enkanyanya n'okugonza enviiri n'okumalawo situka. 6 Akkakkanya akalulwe akazimbye kubanga akooza.\n7 Abalumwa amaaso naddala abo abatuula ku kompyuta ekiseera ekiwanvu abakolera n'ababeera ku mataala agaaka ekisusse n'abayamba obutalumwa maaso.\n8 Akola ku musujja n'amabwa. Omuntu afumba emmere kirungi n'omuteerawo abantu bo oba bakasitoma ne bamukozesa kuba ajjudde emigaso ntoko.\n9 Alimu ekirungo kya ‘Saponins', kino kitta ebiwuka mu bantu bonna abakulu ne mu bisolo.\nAbantu bakaaba ebiwuka naye nga butto w'amapaapaali waali okubataasa. Abaana abato bafuna ebiwuka naddala nga balya ebicaafu ate abakulu olumu balya emmere etayidde, okugeza lumonde atayidde abalwaza enfaana ate ensolo zifuna ebiwuka nga zirya omuddo kwe bibiise amagi.\nEnsolo gitabulire amatondo 20 mu luta 20 ez'amazzi ate abantu okozesa amatondo 5 mu kikopo ky'amazzi agabuguma.\nAbawanguzi b'omulimi asinga basitula leero okugenda e Budaaki


gwebakwata n'enjaga awanjaga - Radio Simba, The Best Luganda Station in the World !\ngwebakwata n’enjaga awanjaga\nOmuwala Munnayuganda eyakwatibwa ku kisaawe ky’ennyonyi e Dubai ng’asitudde ekitereke ky’amatooke ekigambibwa okubaamu enjaga. Shaniz Kartel kigambibwa nti yakwatiddwa nga yaakatuuka ku kisaawe e Dubai, kyokka agamba nti mukwano gwe Vegas ye yakimuwadde.\nOmwogezi wa poliisi mu ggwanga Fred Enanga yagambye nti poliisi etandise okunoonyereza ku nsonga y’omuwala ono.\n“Twagala okuzuula mwannyina wa Shaniz eyamutwalira ekitereke e Ntebe abeebyokwerinda ne batazuula nti kyalimu enjaga, kyokka ab’e Dubai ne bagiraba,” Enanga bwe yategeezezza.\nYagasseeko nti, engeri UAE gye liri eggwanga eryetongodde, bagenda kubawa omukisa basooke bakole okunoonyereza kwabwe nga ne poliisi bw’enoonyereza engeri ekitereke ekyogerwako gye kyayita ku kisaawe e Ntebe. “Kino kibe ekyokuyigirako eri Bannayuganda abalala nti kibeera kyabulabe okukkiriza okutwalira omuntu omugugu nga tomanyi birimu.\nTugenda kukebera kkamera zaffe ez’oku kisaawe tulabe ekituufu ekyaliwo oluvannyuma tulabe ekinaddako,” Enanga bwe yategeezezza.\nShaniz yasinzidde mu kkomera n’alaajanira aboobuyinza mu Uganda okumuyamba ng’agamba nti waliwo mukwano ogwe Vegas ng’amannya ye Samson Kyamaggwa eyamusabye amutwalire ekitereke ky’amatooke kyokka olwatuuse ku kisaawe e Dubai abeebyokwerinda ne bamukwata nga bagamba nti yabadde n’enjaga.\nPrevious obusiiwuufu bw’empisa bususse mu ggwanga – musumba kaggwa\nNext 160 bewandiisizza okuvuganya mumpaka za ffiga\nEyeewambye n’asaba obukadde 4 agombeddwamu obwala – Kyegegwa